

|  |
| --- |
| **Izglītības kvalitātes valsts dienesta** |
| **2023. gada** |
| **Publiskais pārskats** |

© Izglītības kvalitātes valsts dienests, 2024

**Cienījamais lasītāj!**

2023. gada būtiskākais notikums, kurā aktīvi iesaistījās arī Izglītības kvalitātes valsts dienests, ir sākums pilnīgai pārejai uz mācībām tikai latviešu valodā. 2023./2024. mācību gadā mācības tikai latviešu valodā organizēja pirmsskolas izglītības iestādēs, 1., 4. un 7. klasēs, savukārt no 2024./2025. mācību gada latviešu valodā pilnībā jāmācās arī 2., 5., 8. klasēm, no 2025./2026. mācību gada – 3., 6. un 9. klasēm.

Veidot Latvijā vienotu skolu – tas ir būtisks uzdevums gan no skolēnu turpmāko mācību un darba iespēju, gan Latvijas sabiedrības saliedētības un drošības, gan latviešu valodas pastāvēšanas un attīstības aspekta. Vienota skola ir pamats vienotai sabiedrībai, un tikai vienotai sabiedrībai ir kopīgas vērtības, kas palīdz sasniegt valsts attīstības mērķus un aizstāvēt Latviju pret iekšējiem un ārējiem draudiem.

Izglītības kvalitātes valsts dienests 2023. gada otrajā pusgadā ieguldīja lielu darbu, īstenojot izvērtējumu par vienotas skolas pieejas ieviešanas gaitu. Devāmies uz skolām, vērojām stundas, sniedzām atbalstu un ieteikumus skolu direktoriem, izzinājām grūtības un labās prakses piemērus. Pārliecinājāmies, ka vienotas skolas pieejas veiksmīga ieviešana notiek skolās, kuras jau laikus darījušas visu, lai mācības pārsvarā vai pilnībā īstenotu latviešu valodā, skolās, kuru direktori ir motivējuši pedagogus, skolēnus un vecākus latviešu valodas sekmīgam lietojumam, veidojot vienotu latvisku skolas vidi. Skolā, kurā katra siena uzrunā bērnus latviešu valodā, ir vieglāk izmantot latviešu valodu arī matemātikā, bioloģijā un ķīmijā.

2023. gadā noslēdzās mūsu milzīgais, septiņus gadus ilgušais neatlaidīgais darbs priekšlaicīgas mācību pārtraukšanas samazināšanā projektā PuMPuRS. Tas ir projekts, kuru atzinīgi novērtējuši gan skolēni, gan vecāki, gan pedagogi. Ne tikai tie, kuri piedalījās projekta aktivitātēs vai saņēma atbalstu, bet arī tie, kuri par projektu bija tikai dzirdējuši no ģimenes vai paziņām.

Projektu PuMPuRS raksturoja trīs vārdi – pamani, ieklausies un atbalsti. Projekta laikā mēs esam iemācījušies atpazīt tos riskus, kas jauniešiem liek priekšlaicīgi pārtraukt mācības, esam ieklausījušies un atbalstījuši. Tomēr darbs gan pie priekšlaicīgas mācību pārtraukšanas risku atpazīšanas, gan pie atbalsta sniegšanas nebūt nav pabeigts. Skolās ir veidotas atbalsta sistēmas priekšlaicīgas mācību pārtraukšanas novēršanai, tālāk tādas jāveido katrā pašvaldībā. Lai neviens bērns, kuram ir risks priekšlaikus pārtraukt mācības, nepieliek neievērots un bez atbalsta.

2023. gadā noslēdzās īstenošanas posms arī citos projektos, kuros Izglītības kvalitātes valsts dienests piedalījies kā sadarbības partneris. Ļoti būtisks šajā ziņā ir projekts, kurā tiek veidota visaptveroša izglītības kvalitātes monitorings sistēma. Projekta gaitā tika izstrādāts pētījums un prototips risku identificēšanas rīkam, lai jau laikus varētu atpazīt riskus izglītības kvalitātei valsts, pašvaldību un skolu līmenī un nekavējoties sniegt nepieciešamo atbalstu. Jaunajā izglītības kvalitātes monitoringa sistēmas izveides projektā, kura īstenošana sāksies 2024. gadā, ir noteikti turpināms darbs gan pie risku identificēšanas, gan citiem izglītības kvalitātes monitoringa rīkiem, kā arī izglītības jomai un pamatotai lēmumu pieņemšanai būtiskiem pētījumiem.

2024. gadā mūs gaida daudz nozīmīgu uzdevumu. Lai mums nepietrūkst spēka, enerģijas un iniciatīvas tos īstenot!

 Izglītības kvalitātes valsts dienesta vadītāja Inita Juhņēviča

**SATURA RĀDĪTĀJS**

[I. PAMATINFORMĀCIJA 4](#_Toc172207876)

[1.1. Iestādes juridiskais statuss 4](#_Toc172207877)

[1.2. Iestādes darbības jomas un funkcijas 4](#_Toc172207878)

[1.3. Iestādes darbības virzieni un mērķi 4](#_Toc172207879)

[1.4. Pārskata gada galvenie uzdevumi 5](#_Toc172207880)

[II. FINANŠU RESURSI UN DARBĪBAS REZULTĀTI 6](#_Toc172207881)

[2.1. Valsts budžeta finansējums un tā izlietojums 6](#_Toc172207882)

[2.2. Darbības stratēģijā sasniedzamo rezultātu izpildes analīze 7](#_Toc172207883)

[2.2.1. Reģistrācija 8](#_Toc172207884)

[2.2.2. Izglītības programmu licencēšana 12](#_Toc172207885)

[2.2.3. Izglītības kvalitātes novērtēšana un nodrošināšana 16](#_Toc172207886)

[2.2.5. Uzraudzība 19](#_Toc172207887)

[2.3. Kvalitātes dienesta īstenotie projekti un to rezultāti 20](#_Toc172207888)

[2.3.1. ESF projekta Nr.8.3.4.0/16/I/001 “Atbalsts priekšlaicīgas mācību pārtraukšanas samazināšanai” (PuMPuRS) īstenošana 20](#_Toc172207889)

[2.3.2. ESF projekta 8.3.6.2. pasākuma projekta “Izglītības kvalitātes monitoringa sistēmas izveide un īstenošana” īstenošana 21](#_Toc172207890)

[2.3.4. EQAVET – Eiropas kvalitātes nodrošināšanas ietvarstruktūras profesionālajā izglītībā un profesionālajā tālākizglītībā ieviešanas koordinēšana 23](#_Toc172207891)

[2.4. Publiskie pakalpojumi 24](#_Toc172207892)

[2.5. Stratēģijas ieviešanas novērtējums 25](#_Toc172207893)

[2.6. Pārskats par iestādes vadības un darbības uzlabošanas sistēmām, tostarp pretkorupcijas pasākumiem 26](#_Toc172207894)

[III. PERSONĀLS 27](#_Toc172207895)

[3.1. Amata vietas un nodarbināto skaits un sastāvs 27](#_Toc172207896)

[3.2. Personāla kustība un profesionālā pilnveide 27](#_Toc172207897)

[IV. KOMUNIKĀCIJA AR SABIEDRĪBU 28](#_Toc172207898)

[V. NĀKAMAJĀ GADĀ PLĀNOTIE PASĀKUMI 29](#_Toc172207899)

I. PAMATINFORMĀCIJA

Izglītības kvalitātes valsts dienesta juridiskā adrese ir Smilšu iela 7, Rīga, LV-1050, birojs Rēzeknē – 18. novembra iela 16, Rēzekne, LV-4601. Darbības programmas "Izaugsme un nodarbinātība" 8.3.4. specifiskā atbalsta mērķa "Samazināt priekšlaicīgu mācību pārtraukšanu, īstenojot preventīvus un intervences pasākumus" projekta Nr.8.3.4.0/16/I/001 “Atbalsts priekšlaicīgas mācību pārtraukšanas samazināšanai” (Projekta SAM 8.3.4. departamenta) birojs atrodas Doma laukums 8A, Rīga, LV-1050.

Tīmekļvietne: [www.ikvd.gov.lv](http://www.ikvd.gov.lv/)

X konts: @IKVD\_gov\_lv

Facebook konts: @IzglitibasKvalitatesValstsDienests

1.1. Iestādes juridiskais statuss

Izglītības kvalitātes valsts dienests (turpmāk tekstā – arī kvalitātes dienests) ir Izglītības un zinātnes ministrijas (IZM) pārraudzībā esoša tiešās pārvaldes iestāde.

Kvalitātes dienests izveidots 2009. gada 1. jūlijā, kvalitātes dienesta vadītāja no 2012. gada 12. septembra ir Inita Juhņēviča.

1.2. Iestādes darbības jomas un funkcijas

Kvalitātes dienests veic Izglītības likumā, Starptautisko skolu likumā, Vispārējās izglītības likumā, Profesionālās izglītības likumā, Augstskolu likumā, Bērnu tiesību aizsardzības likumā, Psihologu likumā, Valsts pārvaldes iekārtas likumā, [Ministru kabineta 2013. gada 23. aprīļa noteikumu Nr.225](http://likumi.lv/doc.php?id=256415) „Izglītības kvalitātes valsts dienesta nolikums” un citos normatīvajos aktos tam noteiktās funkcijas un uzdevumus, kā arī kontrolē Izglītības likuma, Vispārējās izglītības likuma, Profesionālās izglītības likuma, Augstskolu likuma un citu ar izglītību saistīto normatīvo aktu ievērošanu Latvijas Republikas teritorijā. Kvalitātes dienesta kompetence, kā arī kvalitātes dienesta vadītāja un viņa pilnvaroto dienesta amatpersonu tiesības noteiktas [Izglītības likuma 20.pantā](http://likumi.lv/doc.php?id=50759#p20).

Kvalitātes dienesta funkcijas noteiktas [Ministru kabineta 2013. gada 23. aprīļa noteikumu Nr.225](http://likumi.lv/doc.php?id=256415) „Izglītības kvalitātes valsts dienesta nolikums” 3. punktā:

* iegūt, apkopot un analizēt izglītības politikas veidošanai un īstenošanai nepieciešamo informāciju;
* reģistrēt izglītības iestādes, tai skaitā starptautiskās skolas, kā arī psihologus un bērnu uzraudzības pakalpojuma sniedzējus;
* licencēt izglītības programmas (izņemot interešu izglītības, neformālās izglītības un augstākās izglītības studiju programmas);
* nodrošināt vispārējās un profesionālās izglītības (izņemot augstāko profesionālo izglītību) kvalitātes novērtēšanu;
* kontrolēt izglītības procesu un sniegt ieteikumus konstatēto trūkumu novēršanai;
* izsniegt sertifikātus pedagogu privātprakses uzsākšanai un nodrošināt to uzskaiti;
* veikt sporta speciālistu un sporta izglītības iestāžu darba uzraudzību;
* izvērtēt, vai atļauja strādāt par pedagogu personai, kas bijusi sodīta par tīšu noziedzīgu nodarījumu, ja sodāmība ir dzēsta vai noņemta, nekaitēs izglītojamo interesēm;
* organizēt izglītības iestāžu vadītāju profesionālās darbības novērtēšanu.

Ievērojot Psihologu likumā noteikto, no 2018. gada 1. janvāra kvalitātes dienests pilda Psihologu sertifikācijas padomes sekretariāta funkciju.

1.3. Iestādes darbības virzieni un mērķi

Izglītības kvalitātes valsts dienesta darbības mērķis ir nodrošināt kvalitatīvu un tiesisku izglītību, veicot izglītības kvalitātes monitoringu un sniedzot atbalstu izglītības procesa īstenošanā.

Lai sasniegtu mērķi, kvalitātes dienests:

1. veido vienotu visu izglītībā iesaistīto pušu izpratni par mūsdienīgas, labas skolas un kvalitatīvas izglītības kritērijiem;
2. strādā pie visu iesaistīto pušu tiesību, vienlīdzīgas attieksmes, cieņpilnas un koleģiālas sadarbības, godīguma un atbildīguma nodrošināšanas izglītības jomā;
3. veic daudzpusīgas darbības izglītības (procesa un rezultāta) kvalitātes uzlabošanai gan atsevišķās izglītības iestādēs, gan visas valsts mērogā;
4. regulāri pilnveido izglītības iestāžu kvalitātes iekšējās un ārējās vērtēšanas sistēmu;
5. sadarbībā ar citām valsts pārvaldes iestādēm īsteno un attīsta izglītības kvalitātes monitoringu – regulāri iegūst un apkopo informāciju no izglītības iestādēm un pašvaldībām, to analizējot, izdarot secinājumus, izstrādājot priekšlikumus turpmākai rīcībai, kā arī publiskojot ziņojumus par veikto izpēti, secinājumiem un priekšlikumiem;
6. apkopo un popularizē labāko izglītības praksi, risina problēmsituācijas, profesionāli konsultē, sniedz metodisko atbalstu izglītības pakalpojuma sniedzējiem un citām personām – izglītības iestāžu vadītājiem, pedagogiem, psihologiem, izglītojamajiem, viņu vecākiem, bērnu uzraudzības pakalpojuma sniedzējiem u.c.

1.4. Pārskata gada galvenie uzdevumi

Atbilstoši darbības mērķim kvalitātes dienests 2023. gadā izvirzīja virkni darba uzdevumu, tai skaitā:

* Pilnveidot izglītības kvalitātes novērtēšanas sistēmas darbību, tostarp:
	+ Izstrādājot jaunus Ministru kabineta noteikumus par izglītības iestāžu institucionālo akreditāciju un izglītības iestāžu vadītāju profesionālās darbības novērtēšanu,
	+ izstrādājot grozījumus Vadlīnijās izglītības kvalitātes nodrošināšanai vispārējā un profesionālajā izglītībā, lai turpinātu pāreju uz institucionālo akreditāciju,
	+ izstrādājot un ieviešot aktuālās pārmaiņas izglītības programmu licencēšanā, lai izvērtētu licencējamās programmas atbilstību normatīvo aktu prasībām un izglītības iestādes gatavību to īstenošanai,
	+ izvērtējot profesionālās izglītības iestāžu iesniegumus par iestāžu statusu, nodrošināt profesionālās izglītības iestāžu atbilstību Profesionālās izglītības likumā noteiktajam.
* Īstenot pārejas uz mācībām latviešu valodā (vienotas skolas) ieviešanas monitoringu izglītības iestāžu akreditācijas, izglītības iestāžu apmeklējumu un pārbaužu laikā, sniedzot ieteikumus izglītības kvalitātes uzlabošanai;
* Turpināt Izglītības iestāžu reģistra drošticamības paaugstināšanu, īpašu uzmanību pievēršot profesionālās izglītības un pirmsskolas izglītības iestādēm, kuras neaktualizē informāciju Valsts izglītības informācijas sistēmā (VIIS);
* Īstenot profesionālās pilnveides un profesionālās tālākizglītības iestāžu pārbaudes atbilstoši Nodarbinātības valsts aģentūras iesniegtajam grafikam, izstrādāt ieteikumus un sniegto pakalpojumu tiesiskuma un kvalitātes pilnveidei;
* Pilnveidot profesionālās izglītības iestāžu darbības kvalitāti un veicināt izglītības iestāžu pārvaldības efektivitāti, izveidojot tiešsaistes atbalsta materiālu izglītības kvalitātes sistēmas izveidošanai, datu analīzei un EQAVET indikatoru sekmīgai izmantošanai profesionālās izglītības iestādēm;
* Īstenot regulāru izglītības kvalitātes monitoringu, izmantojot izglītības iestāžu pašvērtēšanā, izglītības iestāžu un izglītības programmu akreditācijā un izglītības iestāžu vadītāju profesionālās darbības novērtēšanā iegūtos datus un informāciju;
* Īstenot izglītības kvalitātes monitoringam nepieciešamo datu apkopojumu un analīzi;
* Izveidot starpinstitucionālu sadarbības sistēmu priekšlaicīgas mācību pārtraukšanas (PMP) risku identificēšanai un novēršanai.

II. FINANŠU RESURSI UN DARBĪBAS REZULTĀTI

2.1. Valsts budžeta finansējums un tā izlietojums

Kvalitātes dienesta budžets 2023. gadā veidojies no 5 budžeta programmām/apakšprogrammām. Pamata budžeta apakšprogramma ir 42.07.00 „Izglītības kvalitātes valsts dienesta darbības nodrošināšana”. Šīs apakšprogrammas budžeta izpilde atbilstoši ieņēmumu un izdevumu sadalījumam, salīdzinot ar finansēšanas plānu un iepriekšējo pārskata gadu, aplūkojama 1. tabulā.

*1. tabula*

*Finanšu līdzekļu izlietojums pamata budžeta apakšprogrammā 2023. gadā*

|  |  |  |  |
| --- | --- | --- | --- |
| Nr.p.k. | Finansiālie rādītāji | Iepriekšējā gadā (faktiskā izpilde) | Pārskata gadā |
| apstiprināts likumā | faktiskā izpilde |
| 1. | Finanšu resursi izdevumu segšanai (kopā) |   7340516 |   4756259 |   4449616 |
| 1.1. | dotācijas |   6659891 |   3448425 |   3609426 |
| 1.2. | maksas pakalpojumi un citi pašu ieņēmumi |   589586 |   1208274 |   534016 |
| 1.3. | ārvalstu finanšu palīdzība |   7400 |   58333 |   213534 |
| 1.4. | ziedojumi un dāvinājumi |  0 |  0 |  0 |
| 2. | Izdevumi (kopā) |  7395926 |   4756259 |   4329687 |
| 2.1. | uzturēšanas izdevumi (kopā) |   7378424 |   4756259 |   4323883 |
| 2.1.1. | kārtējie izdevumi |  2611677 |  3813959 |  3565192 |
| 2.1.2. | procentu izdevumi |  0 |  0 |  0 |
| 2.1.3. | subsīdijas, dotācijas un sociālie pabalsti |  0 |  20000 |  71219 |
| 2.1.4. | kārtējie maksājumi Eiropas Kopienas budžetā un starptautiskā sadarbība |  0 |  0 |  0 |
| 2.1.5. | uzturēšanas izdevumu transferti |  4766747 |  922300 |  687472 |
| 2.2. | izdevumi kapitālieguldījumiem |   17500 |   0 |   5804 |

Kvalitātes dienesta budžetu veido arī finansējums ESF projektu īstenošanai jeb programma 63.08.00.”Eiropas Sociālā fonda (ESF) projekti”. Šīs programmas ietvaros kvalitātes dienests 2023. gadā pabeidza projektu SAM 8.3.4 "Samazināt priekšlaicīgu mācību pārtraukšanu, īstenojot preventīvus un intervences pasākumus" jeb PuMPuRS kā arī bija sadarbības partneris projektam SAM 8.3.6.2 "Izglītības kvalitātes monitoringa sistēmas izveide" un projektam SAM 7.1.1. “Atbalsts bezdarbnieku izglītībai”. Arī šo projektu posmi šīs budžeta programmas ietvaros tika pabeigti 2023. gadā.

Kvalitātes dienesta budžetu veido arī projekts Erasmus + programmas ietvaros, kas tiek īstenots no 70.11.00 budžeta apakšprogrammas “Dalība Eiropas Savienības izglītības sadarbības projektos”. 2023.gadā turpinot sadarbību ar Viļņas tehnoloģiju un inženierzinātņu mācību centru (Vilniaus technologiju ir inžinerijos mokymo centras (TECHIN)), saņemts finansējums 7 400 EUR. Noslēdzās Erasmus+ 2021. gadā uzsāktais projekta posms un tika saņemts ārvalstu finanšu palīdzības noslēguma maksājums 24 947,10 EUR apmērā, kā arī tika uzsākts jaunais projekta posms, kas turpināsies līdz 2026. gada augustam, un tā aktivitāšu īstenošanai saņemts ārvalstu finansējums 181 186,40 EUR.

Projektam SAM 7.1.1. “Atbalsts bezdarbnieku izglītībai” 2023. gada oktobrī tika uzsākts jauns posms, mainoties arī finansēšanas programmai. Projekts SAM 7.1.1. “Atbalsts bezdarbnieku izglītībai” un Atveseļošanas un noturības mehānisma projekta „Prasmju pilnveide pieaugušajiem” Nr.3.1.2.5.i.0/1/23/I/CFLA/001 īstenošana finansēta no programmas “Atveseļošanās un noturības mehānisma (ANM) projektu un pasākumu īstenošana” 74.06.00.

2.2. Darbības stratēģijā sasniedzamo rezultātu izpildes analīze

Kvalitātes dienesta apgūtā finansējuma ietvaros, apakšprogrammā 42.07.00 „Izglītības kvalitātes valsts dienesta darbības nodrošināšana”, atbilstoši plānotajiem pasākumiem un aktivitātēm ir sasniegti šādi galvenie rezultatīvie rādītāji (sk. 2. tabulu):

*2. tabula*

*Izglītības kvalitātes valsts dienesta 20**23. gada rezultatīvie rādītāji*

|  |  |  |
| --- | --- | --- |
| ***Darbības rezultāts*** | ***Rezultatīvais rādītājs*** | ***Rezultatīvā rādītāja pārskata perioda izpilde*** |
| **Izglītības iestāžu, izglītības programmu īstenošanas kvalitātes nodrošināšana** | Izglītības iestāžu reģistrs | Reģistrēts 169, likvidēts 243, grozīts 37 |
| Vispārējās izglītības un profesionālās izglītības programmu licencēšana | 439 |
| Izglītības kvalitātes novērtēšana (akreditācija) | 122 |
| **Izglītības iestāžu vadītāju, pedagogu un citu personu izvērtēšana** | Izglītības iestāžu vadītāju novērtēšana | 309 |
| Iepriekš sodīto personu izvērtēšana | 54 |
| Pedagoga privātprakses uzsākšanas sertificēšana | 292 |
| Sertificēto psihologu īpatsvars (% no reģistrēto psihologu skaita) | 80 |
| **Bērnu uzraudzības pakalpojuma sniedzēju darbības sākotnējā izvērtēšana** | Reģistrēti bērnu uzraudzības pakalpojuma sniedzēji | 282 |
| Izslēgti no bērnu uzraudzības pakalpojuma sniedzēju reģistra un veikti grozījumi bērnu uzraudzības pakalpojumu sniedzēju reģistrā | 178 |
| **Izglītības uzraudzība** | Izglītības iestāžu, izglītības procesa pārbaudes | 245 |
| Personu iesniegumu izskatīšana | 620 |
| **Obligātā izglītības vecumā esošo bērnu uzskaite un kavējumu novēršanas monitorings** | Uzskaites (datu aktualizācijas) biežums | 6 |

2.2.1. Reģistrācija

Pārskata gadā kvalitātes dienests turpināja nodrošināt izglītības iestāžu reģistrāciju, kā arī uzturēja citus reģistrus, t.sk. Augstskolu reģistru, Licencēto izglītības programmu reģistru, Akreditēto izglītības iestāžu reģistru, Pedagogu privātprakses uzsākšanas sertifikātu uzskaites reģistru, Bērnu uzraudzības pakalpojuma sniedzēju reģistru, Psihologu reģistru.

Papildus kvalitātes dienesta Kvalitātes nodrošināšanas departaments turpināja regulāri sniegt informāciju Pilsonības un migrācijas lietu pārvaldei Latvijas Republikas pilsonības piešķiršanai. Attiecīgi sniegta informācija par 37 Valsts izglītības informācijas sistēmā (VIIS) reģistrētas personas mācībām.

***Izglītības iestāžu reģistrācija***

Pārskata periodā kvalitātes dienests turpināja Izglītības iestāžu reģistra datu aktualizāciju (skat. 3. tabulu).

3. tabula

*Izglītības iestāžu reģistrācija 2023. gadā*

|  |  |
| --- | --- |
| **Darbības izglītības iestāžu reģistrā** | **Izglītības iestāžu skaits** |
| Atlikts reģistrēt/izdarīt grozījumus, t.sk. pagarināts termiņš administratīvā akta izdošanai | 24 |
| Likvidētas/svītrotas tai skaitā reorganizācijas un tipa maiņas rezultātā | 243 |
| Reģistrētas vai izdarīti grozījumi reorganizācijas vai iestādes tipa maiņas rezultātā | 167 |
| Pārrakstīšanās kļūdas labojumu lēmumā | 3 |
| Reģistrācijas atteikumi | 6 |
| Atcelts lēmums | 1 |
| Lēmums par augstskolas filiāles izslēgšanu no Augstskolu reģistra | 1 |
| Grozījumu izdarīšana Augstskolu reģistrā | 6 |
| Par starptautiskas skolas reģistrāciju un sākotnējās atļaujas / atļaujas izsniegšanu starptautiskas izglītības programmas īstenošanai | 2 |

Kopumā 2023. gadā reģistrētas 167 izglītības iestādes, t.sk. reorganizācijas vai izglītības iestādes tipa maiņas rezultātā, pieņemti 6 lēmumi par grozījumiem Augstskolu reģistra datos, kā arī pieņemti 2 lēmumi par atļaujas izsniegšanu starptautiskas izglītības programmas īstenošanai.

2023. gadā veikts profesionālās tālākizglītības iestāžu un privāto pirmsskolas izglītības iestāžu monitorings. Veicot Izglītības iestāžu reģistra datu sakārtošanu, no reģistra svītrotas 243 izglītības iestādes (tai skaitā reorganizācijas un tipa maiņas rezultātā) un 1 augstskolas filiāle.

2023. gadā kvalitātes dienesta Kvalitātes nodrošināšanas departamenta darbinieki veica ievērojamu darbu, ikdienā konsultējot par izglītības iestādes reģistrāciju, izglītības iestādes nolikumu izstrādi un informācijas aktualizēšu VIIS, kā arī citos ar reģistrāciju saistītos jautājumos.

***Bērnu uzraudzības pakalpojuma sniedzēju reģistrācija***

Pārskata periodā turpinājās aktīva personu interese par reģistrāciju Bērnu uzraudzības pakalpojuma sniedzēju reģistrā. Tādēļ kvalitātes dienesta darbinieki aktīvi konsultēja interesentus pa tālruni un e-pastu, kā arī atbildēja uz plašsaziņas līdzekļu pārstāvju jautājumiem. Turpināta sadarbība ar Bērnu aizsardzības centru (iepriekš Bērnu tiesību aizsardzības inspekcija) un pašvaldībām, lai panāktu drošu uzraudzības pakalpojumu un ievērotu bērnu intereses un vajadzības.

2023. gadā reģistrēti 282 bērnu uzraudzības pakalpojuma sniedzēji (skat. 4. tabulu), t.sk. 268 fiziskās personas (tostarp 9 Ukrainas civiliedzīvotājas) un 19 juridiskās personas, 14 gadījumos reģistrācija atteikta. Rūpējoties par Bērnu uzraudzības pakalpojuma sniedzēju reģistra drošticamību, no reģistra izslēgti 14 bērnu uzraudzības pakalpojuma sniedzēji, tostarp 10 juridiskās personas, kuru dibinātājs likvidēts vai kuri pārtraukuši bērnu uzraudzības pakalpojuma sniegšanu.

*4. tabula*

*Bērnu uzraudzības pakalpojuma sniedzēju reģistrācija 2023. gadā*

|  |  |  |  |
| --- | --- | --- | --- |
| Izslēgti | Veikti grozījumi un papildinājumi bērnu uzraudzības pakalpojuma sniedzēju reģistrā | Reģistrēti | Atteikums reģistrēt  |
| 14 | 164 | 282 | 14 |

***Psihologu reģistrācija un sertifikācija***

Saskaņā ar Psihologu likumu, Ministru kabineta 2018. gada 29. maija noteikumiem Nr. 301 “Psihologu noteikumi” un Ministru kabineta 2018. gada 29. maija noteikumiem Nr. 302 “Psihologu sertifikācijas padomes nolikums” kvalitātes dienests turpināja pildīt Psihologu sertifikācijas padomes sekretariāta funkcijas. 2023. gadā attālināti ir notikušas 13 Psihologu sertifikācijas padomes sēdes.

Šajā periodā, kārtojot psihologa sertifikācijas pārbaudījumu, psihologa sertifikātu ieguvušas 27 personas, 5 psihologi ieguvuši psihologa-pārrauga tiesības. Sertifikācijas pārbaudījumi ir notikuši gan attālināti, gan klātienē. 2023. gadā saņemti 93 reģistrācijas iesniegumi un reģistrēts 91 psihologs.

2023. gada beigās Psihologu reģistrā ir aktīvas 1315 personas, tostarp 397 psihologi-pārraugi.

Ievērojot Ministru kabineta 2017. gada 19. septembra noteikumu Nr. 566 “Noteikumi par informācijas institūcijām un institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās” 2. pielikuma 34. punktā noteikto pilnvarojumu, atbilstoši Ministru kabineta 2016. gada 20. decembra noteikumiem Nr. 827 “Kārtība, kādā atzīst profesionālo kvalifikāciju pastāvīgai profesionālajai darbība Latvijas Republikā”, 2023. gadā ir veikta psihologa profesionālās kvalifikācijas atzīšana 9 personām un tās ir ieguvušas profesionālās kvalifikācijas atzīšanas apliecību..

***Pedagoga privātprakses sertificēšana***

Pārskata periodā izsniegti 292 pedagogu privātprakses uzsākšanas sertifikāti (kopskaitā 224 pedagogiem), no tiem 284 interešu izglītības un 8 neformālās izglītības programmu īstenošanai: t.sk. 258 pedagoga privātprakses uzsākšanas sertifikāti izsniegti no jauna, 34 sertifikāta darbības laiks pagarināts.

Vienam pedagogam anulēts pedagoga privātprakses sertifikāts, pamatojoties uz Ministru kabineta 2016. gada 25.oktobra noteikumu Nr. 682 “Kārtība, kādā izsniedz sertifikātu pedagoga privātprakses uzsākšanai, pagarina tā derīguma termiņu vai anulē to” 14.3.apakšpunktu un Valsts valodas centra veiktās pārbaudes rezultātiem, kurā konstatēts, ka pedagoģei valsts valodas lietojums neatbilst normatīvajos aktos noteiktajam līmenim.

Obligātā izglītības vecuma bērnu uzskaite

Tāpat kā katru gadu, arī 2023. gadā kvalitātes dienests apkopoja un analizēja pašvaldību ievadīto informāciju VIIS par izglītības iestādēs nereģistrētiem obligātā izglītības vecuma (5-18 gadi) bērniem. Līdztekus kvalitātes dienests īstenoja aktīvu skaidrojošo darbu par nepieciešamību pašvaldībām iegūt un ievadīt pēc iespējas precīzāku informāciju par obligātā izglītības vecuma bērna statusu un cēloņiem, kādēļ viņi nav reģistrēti nevienā Latvijas izglītības iestādē. Informācijas ievades kvalitāte no pašvaldību puses ir uzlabojusies, tomēr tā joprojām ir pilnveidojama.

2023. gadā liela uzmanība tika pievērsta Latvijā dzīvojošiem Ukrainas civiliedzīvotājiem obligātajā izglītības vecumā, kā arī tam, vai viņi iegūst obligāto pamatizglītību. Apkopojot pašvaldību VIIS ievadītos datus, secināts, ka tālmācībā Ukrainas skolās mācās 562 bērni, savukārt par 298 Ukrainas civiliedzīvotāju bērniem, kuri nav reģistrēti izglītības iestādēs, pašvaldībām informāciju iegūt nav izdevies vai pašvaldība informāciju nav ievadījusi.

Par 11887 no VIIS ievadītajiem Latvijā deklarētajiem Latvijas pilsoņiem vai nepilsoņiem obligātajā izglītības vecumā pašvaldības vai skolas sniegušas informāciju, ka ģimene izbraukusi no valsts, savukārt attiecībā uz 1035 bērniem pašvaldības nav ievadījušas informāciju vai ievadījušas atbildi, ka informāciju iegūt nav izdevies. Pašvaldības parasti veic bērna dzīvesvietas apsekošanu, sūta vēstules ar aicinājumu sniegt informāciju vai sazinās ar bērna radiniekiem. Lielākajā daļā no šiem 1035 gadījumiem, kad pašvaldībai informāciju iegūt nav izdevies, bērna deklarētajā dzīvesvietā neviens nedzīvo, tajā dzīvo citas personas, kuras par bērnu neko nezina vai uz nosūtītajām vēstulēm atbilde nav saņemta.

Lai gan vecāku izpratne par nepieciešamību bērnam invalīdam iegūt izglītību atbilstoši viņa spējām un veselības stāvoklim uzlabojas, joprojām ir 10 bērni invalīdi un 10 ilgstoši slimojoši bērni, kuri nav reģistrēti izglītības iestādēs. Tāpat ir bērni, kuri pirmsskolas izglītību apgūst ģimenē (27) vai bērni, par kuriem pašvaldības sniegušas informāciju, ka izglītības ieguve tik uzsākta nākamajā mācību gadā (96) (Skat. 5. tabulu).

*5. tabula*

*2023./2024. mācību gadā Latvijas izglītības iestādēs nereģistrēti*

*obligātā izglītības vecuma (5–18 gadi) bērni*

|  |  |
| --- | --- |
| **Statuss (pašvaldību sniegtā informācija)** | **Skaits** |
| Nav mācību sasniegumu vērtējuma vai tas ir nepietiekams (izglītojamie atskaitīti no tālmācības vai neklātienes programmas) | 5 |
| Atskaitīti no pirmsskolas par izglītības iestādes neapmeklēšanu | 11 |
| Bezvēsts prombūtnē | 1 |
| Iebraucis no citas valsts  | 7 |
| Ilgstoši slimojošs | 10 |
| Invalīds | 10 |
| Pirmsskolas izglītības apguve ģimenē | 27 |
| Sāks mācības pamatizglītības posmā nākamajā mācību gadā  | 96 |
| Pašvaldībai nav informācijas/informācija nav ievadīta  | 1035 |

***Vispārējās izglītības un profesionālās izglītības iestāžu izglītojamo kavējumu uzskaite, pašvaldību un izglītības iestāžu rīcības analīze***

2023. gada augustā kvalitātes dienests veica ikgadējo datu apkopojumu par ilgstošiem neattaisnotiem kavējumiem 2022./2023. mācību gada 1. un 2. semestrī. Datu drošticamība pilnveidota, jo ir informācija, kas VIIS tiek iegūta no skolvadības sistēmām – e-klase, Mykoob un pašu izglītības iestāžu izveidotām skolvadības sistēmām. Šie dati reizi semestrī tiek importēti VIIS. Līdz ar to, analizējot datus par ilgstošiem neattaisnotiem kavējumiem, tiek izmantota informācija gan no skolvadības sistēmām, gan no VIIS funkcionalitātes “Ilgstoši neattaisnoti kavējumi”.

Kopumā 2022./2023. mācību gada 1. semestrī mācības ilgstoši kavējuši 6968 izglītojamie, 2. semestrī – 9750 (skat. 6. tabulu). Var secināt, ka ilgstošo neattaisnoto kavētāju skaits visās izglītības programmās nedaudz pieaudzis, kā arī īpaši ilgstoši neattaisnoto kavētāju skaits pieaug katra mācību gada 2. semestrī.

*6. tabula*

*Neattaisnoto kavētāju skaits 2021.–2023. gadā pa izglītības pakāpēm*

 *(dati no VIIS un pašvaldībām)*

|  |  |  |
| --- | --- | --- |
| **Izglītības programmas veids** | **Neattaisnoto kavētāju skaits****2021./2022. mācību gadā**  | **Neattaisnoto kavētāju skaits****2022./2023. mācību gadā**  |
| **1.pusgads** | **2.pusgads** | **1.pusgads** | **2.pusgads** |
| Pirmsskolas  | 38 | 30 | 45 | 31 |
| Vispārējās pamatizglītības (neieskaitot speciālo pamatizglītību)  | 3210 | 4445 | 3175 | 5144 |
| Vispārējās vidējās izglītības  | 1214 | 1942 | 1591 | 2525 |
| Profesionālās izglītības | 2149 | 1874 | 2157 | 2050 |
| **KOPĀ**  | 6611  | 8291 | 6968  | 9750 |

Jāuzsver, ka kopējais kavējumu, tostarp neattaisnoto kavējumu, skaits ir ļoti liels. VIIS ievadītā informācija no skolvadības sistēmām liecina, ka vispārējās pamatizglītības programmās vismaz vienu mācību stundu 2022./2023. gada 1. semestrī kavējuši 41545 izglītojamie, 2. semestrī – 44548 izglītojamie. Ņemot vērā, ka pamatizglītība ir obligāta, šāds izglītojamo neattaisnoto kavējumu skaits ir ļoti liels (skat. 7. tabulu).

7. tabula

Izglītojamo skaits, kuri kavējuši vismaz vienu mācību stundu vispārējā izglītībā 2022./2023. mācību gadā

(informācija no skolvadības sistēmām un VIIS)

|  |  |  |
| --- | --- | --- |
| **Kavējuma veids**  | **Vispārējā pamatizglītība (tostarp speciālās izglītības programmas)** | **Vispārējā vidējā izglītība** |
|  | 1. semestris | 2. semestris | 1. semestris | 2. semestris |
| Attaisnoti | 108735 | 113159 | 20342 | 19225 |
| Slimības dēļ | 103217 | 95079 | 15847 | 14415 |
| Neattaisnoti | 41545 | 44548 | 13171 | 13545 |

Izglītības iestādes, ievadot informāciju par ilgstošiem neattaisnotiem kavējumiem VIIS, kā biežākos iemeslus minējušas neierašanos uz pirmo stundu vai aiziešanu no pēdējām stundām, mācību motivācijas trūkumu, klaiņošanu, autoskolas apmeklēšanu, nodibinātas darba attiecības, nodibinātu ģimeni, atkarības, psiholoģiskas problēmas. Dažos gadījumos atzīmēts, ka tiek kavētas konkrētas mācību stundas/nodarbības, kā arī minēta iestāšanās Zemessardzē un dežūras mācību laikā.

2022./2023. mācību gada 1. semestrī 1467 gadījumos kā ilgstošu neattaisnotu kavējumu iemesls minēts mācību motivācijas trūkums, 60 gadījumos minētas uzsāktas darba tiesiskās attiecības, 93 gadījumos minētas atkarības, 11 gadījumos auklē savu bērnu, 5 gadījumos minēti ģimenes ceļojumi, par kuru attaisnojošiem iemesliem nav bijusi vienošanās ar izglītības iestādi.

Arī 2. semestrī kā galvenais ilgstošu neattaisnotu kavējumu iemesls visās izglītības programmās minēts mācību motivācijas trūkums – 1108 gadījumos, 79 gadījumos minētas uzsāktas darba tiesiskās attiecības, 5 gadījumos minēts ģimenes ceļojums uz ārzemēm, ko skola nav attaisnojusi.

VIIS ievadītā izglītības iestāžu rīcība ilgstošu neattaisnotu mācību kavējumu gadījumos gadu gaitā nav mainījusies. Tie ir centieni sazināties ar vecākiem (vairākkārt minēts, ka ar vecākiem sazināties nav iespējams), pārrunas ar vecākiem un bērnu, pārrunas ar pilngadīgu izglītojamo, pašvaldības sociālā dienesta un bāriņtiesas iesaiste.

Pašvaldību visbiežāk veiktās darbības neattaisnoto kavējumu novēršanai ir izglītojamā ārstēšana no atkarības, sociālā dienesta darbs ar izglītojamā ģimeni, atbalsta personāla iesaiste, starpinstitucionālās sadarbības sanāksmes sasaukšana, bāriņtiesas, kā arī Valsts policijas un pašvaldības policijas iesaiste.

Iepriekš sodīto personu izvērtēšana

Pamatojoties uz Izglītības likuma 50. panta pirmās daļas 1. punktā un Ministru kabineta 2019. gada 3. septembra noteikumos Nr. 414 “Kārtība, kādā tiek izvērtēta personas atbilstība pedagoga amatam” noteikto kvalitātes dienesta izveidotā Personu izvērtēšanas komisija 2023. gadā rīkoja 9 attālinātas (Zoom platformā) komisijas sēdes un pieņēma 52 lēmumus par atļaujas izsniegšanu strādāt par pedagogu, savukārt 2 gadījumos atļauja tika atteikta. Visas atļaujas tika izsniegtas bez ierobežojumiem attiecībā uz mērķgrupām.

Pārskata periodā turpinājās aktīvs darbs, konsultējot izglītības iestāžu vadītājus un pedagogus par personu izvērtēšanas jautājumiem, kā arī personāla pārbaudes Iekšlietu ministrijas Sodu reģistrā pirms izglītības iestādes akreditācijas vai izglītības iestādes vadītāja profesionālās darbības izvērtēšanas. Īstenojot šo darbu, kvalitātes dienests pārliecinājies, ka joprojām daudziem izglītības iestāžu vadītājiem trūkst izpratnes par nepieciešamību regulāri pārbaudīt personāla sodāmību, kā arī par normatīvajos aktos noteiktajiem ierobežojumiem strādāt par pedagogu un / vai iestādēs, kurās uzturas bērni.

2.2.2. Izglītības programmu licencēšana

2022. gadā pieņemtajos Grozījumos Izglītības likumā noteikts, ka izglītības programmas licencēšana ir izglītības programmas kvalitātes izvērtēšana un tiesību piešķiršana izglītības iestādei īstenot noteiktu izglītības programmu. Tādēļ kvalitātes dienests īstenojis pārmaiņas vispārējās izglītības un profesionālās izglītības programmu licencēšanas praksē, lai nodrošinātu detalizētu un visaptverošu izglītības programmas kvalitātes izvērtēšanu, tai skaitā piesaistot ar konkrēto izglītības programmu saistītus nozaru ekspertus.

Lai nostiprinātu izmaiņas licencēšanā, pārskata periodā sagatavoti un pieņemti jauni licencēšanas noteikumi – Ministru kabineta 2023. gada 23. maija noteikumi Nr. 253 “Vispārējās un profesionālās izglītības programmu licencēšanas kārtība”. Tā kā licencēšana kā izglītības programmas kvalitātes izvērtēšana ir maksas pakalpojums, pieņemti arī jauni Ministru kabineta 2023. gada 2. maija noteikumi Nr. 213 “Izglītības kvalitātes valsts dienesta maksas pakalpojumu cenrādis”, kas ietver maksu par izglītības programmas licencēšanu, izglītības programmas licencēšanu citai izglītības programmas īstenošanas vietai un izglītības programmas īstenošanas tiesību atjaunošanu.

Atbilstoši jaunajai licencēšanas kārtībai no 2023. gada jūlija ir licencētas 87 vispārējās izglītības programmas 39 izglītības iestādēs, t.sk. 14 pirmsskolas izglītības programmas, 34 pirmsskolas speciālās izglītības programmas, 14 pamatizglītības programmas (no tām 4 īstenošanai tālmācības formā), 1 vispārējās vidējās izglītības programma, 24 speciālās pamatizglītības programmas.

Profesionālajā izglītībā atbilstoši jaunajai licencēšanas kārtībai ir licencētas 39 profesionālās izglītības programmas 24 izglītības iestādēs, t.sk. veikta 3 profesionālās izglītības programmu licencēšana jaunā īstenošanas vietā. Par vienas profesionālās izglītības programmas licencēšanu citā īstenošanas vietā ir izsniegts licencēšanas atteikums.

Turpmāk atspoguļoti kopējie licencēšanas rezultatīvie rādītāji par 2023. gadu atbilstoši Ministru kabineta 2019. gada 28. maija noteikumiem Nr. 218 Vispārējās un profesionālās izglītības programmu licencēšanas kārtība” un Ministru kabineta 2023. gada 23. maija noteikumiem Nr. 253 “Vispārējās un profesionālās izglītības programmu licencēšanas kārtība”.

***Vispārējās izglītības programmu licencēšana***

8. tabula

2023. gadā licencētās vispārējās izglītības programmas

|  |  |  |  |
| --- | --- | --- | --- |
| Licencētās izglītības programmas | Licencēto izglītības programmu skaits kopā  | Licencētas izglītības programmas līdz 30.06.2023.  | Licencētas izglītības programmas pēc 01.07.2023.  |
| **Pirmsskolas pakāpē kopā:**  | **113** | **65** | **48** |
| Pirmsskolas izglītības programmas | 30 | 16 | 14 |
| Speciālās izglītības programmas t.sk. izglītojamajiem: -ar redzes traucējumiem 1, - ar valodas traucējumiem 41, - ar jauktiem attīstības traucējumiem 32,- ar garīgās veselības traucējumiem 5,- ar garīgās attīstības traucējumiem 8,- ar smagiem garīgās attīstības traucējumiem vai vairākiem smagiem attīstības traucējumiem 3 | 82 | 48 | 34 |
| Starptautiskā bakalaurāta pirmsskolas izglītības programmas | 2 | 2 | - |
| **Pamatizglītības pakāpē**: no tām | **133** | **95** | **38** |
| Pamatizglītības programmas, tostarp4 īstenošanai tālmācības izglītības ieguves formā | 58 | 40 | 14 |
| Speciālās izglītības programmas izglītojamajiem:- ar redzes traucējumiem 1,- ar dzirdes traucējumiem 1,- ar fiziskās attīstības traucējumiem 3,- ar somatiskām saslimšanām 1,- ar valodas traucējumiem 15, - ar jauktiem attīstības traucējumiem 29,- ar garīgās veselības traucējumiem 8,- ar garīgās attīstības traucējumiem 17,- ar smagiem garīgās attīstības traucējumiem vai vairākiem smagiem attīstības traucējumiem 4 | 79 | 5511111122682 | 2447292 |
| **Vidējās izglītības pakāpē**: no tām | **2** |  |  |
| Vispārējās vidējās izglītības programma īstenošanai tālmācības izglītības ieguves formā | 1 | - | 1 |
| Starptautiskā vispārējās vidējās izglītības programmas īstenošanai atbilstoši Starptautisko skolu likumā noteiktajam | 1 | 1 | - |

2023. gadā nav licencētas izglītības iestāžu izstrādātas izglītības programmas ar augstākiem sasniedzamajiem rezultātiem kādā mācību jomā.

Ņemot vērā, ka no 2023. gada 1. septembra pirmsskolas izglītība jānodrošina tikai latviešu valodā, kā arī pamatizglītībā sākās pāreja uz mācībām latviešu valodā, kvalitātes dienests aicināja tās izglītības iestādes, kurās vēl nav licencētas izglītības programmas īstenošanai latviešu valodā, iesniegt tās licencēšanai un nodrošināja šo programmu licencēšanu.

2023. gadā kvalitātes dienests sagatavoja lēmumu par atļaujas izsniegšanu Rīgas Tehniskās universitātes Starptautiskās zinātņu un tehnoloģiju skolai Kembridžas starptautiskās padziļinātā līmeņa vidējās izglītības programmas Cambridge International AS & A Levels īstenošanai, atbilstīgi izvērtējot mācību priekšmeta “Latvijas mācība” 10.-12. klasē programmu atbilstoši Starptautisko skolu likuma 13. panta pirmās daļas 1. un 7. punktā noteiktajam.

***Profesionālās izglītības programmu licencēšana***

Profesionālās izglītības programmas licencēšanas procesā kvalitātes dienesta eksperti izvērtē izglītības programmas atbilstību normatīvo aktu un profesionālās izglītības standarta, profesiju standartu prasībām, pedagogu resursu atbilstību normatīvo aktu prasībām, savukārt, programmas jomai atbilstošās nozares eksperti izglītības programmas īstenošanas vietā/-ās izvērtē programmas satura atbilstību nozares prasībām, programmas īstenošanai nepieciešamo resursu pietiekamību katrā izglītības programmas īstenošanas vietā, t.sk. vai ir programmas satura īstenošanai atbilstoša mācību vide, resursi, materiālo līdzekļu vai materiāltehnisko resursu un infrastruktūras nodrošinājums, vai programmā norādītie resursi un materiāli tehniskais nodrošinājums ir pieejams un atbilst programmas mērķim un saturam. Pamatojoties uz licencējamās programmas ekspertu izvērtējumu, kvalitātes dienests pieņem lēmumu par izglītības programmas licencēšanu un ievada VIIS datus par licencēšanu vai licencēšanas atteikumu.

2023. gadā ir licencētas 334 jaunas profesionālās izglītības programmas (skat. 8. tabulu), t.sk. 50 dažādu profesionālo kvalifikāciju ieguvei. Salīdzinot ar iepriekšējo pārskata periodu, kopējais licencēto profesionālās izglītības programmu skaits ir samazinājies par 53% (2021.gadā – 1140; 2022. gadā – 704), kas daļēji izskaidrojams ar izmaiņām normatīvajā regulējumā, izglītības iestāžu aktīvo pāreju uz modulāro izglītības programmu īstenošanu pēc IZM saskaņotiem programmu paraugiem un to, ka privātās izglītības iestādes Valsts izglītības attīstības aģentūras īstenotajā ESF projekta Nr.8.4.1.0/16/1/001 ”Nodarbināto personu profesionālās kompetences pilnveide” 9. kārtā (projekta pēdējā kārta) varēja piedalīties tikai ar iepriekšējos gados licencētajām profesionālās pilnveides vai profesionālās tālākizglītības programmām.

Lai licencēto un izglītības procesā esošo profesionālās izglītības programmu īstenošana atbilstu normatīvajos aktos noteiktajām prasībām, VIIS izdarīti 470 dažādi grozījumi izglītības programmu licencēšanas datos (piešķiramo profesionālo kvalifikāciju nosaukumu maiņa/precizēšana atbilstoši izmaiņām profesiju standartos un Nozaru kvalifikāciju struktūrai (turpmāk – NKS)), programmu īstenošanas vietu adrešu pievienošana un maiņa, izglītības programmu pārņemšana no citas izglītības iestādes pēc reorganizācijas vai profesionālās izglītības iestāžu statusa maiņas, grozījumu akceptēšana izglītības programmu mācību plānos un saturā. 2023. gadā ir izstrādāta un licencēta 61 modulārā profesionālās izglītības programma 32 profesionālās izglītības iestādes, t.sk. 12 privātās izglītības iestādēs un 3 pašvaldību izglītības iestādēs. IZM padotībā esošās profesionālās izglītības iestādes 2022.gadā faktiski pārgāja uz modulāro programmu (pēc IZM apstiprināta parauga) īstenošanu, tādēļ, salīdzinājumā ar 2022. gadu, pēc parauga licencēto modulāro profesionālās izglītības programmu skaits ir samazinājies gandrīz 4 reizes.

Pārskata turpinājās profesionālās izglītības satura reforma, kas vērsta uz izglītojamo prasmju atbilstību darba tirgus prasībām. 2023. gadā ir licencētas 23 sākotnējās profesionālās izglītības programmas īstenošanai darba vidē balstītu (DVB) mācību formā 16 dažādu profesionālo kvalifikāciju ieguvei.

Profesionālās izglītības programmu licencēšana pieaugušo izglītības nodrošināšanai pārsvarā tika īstenota, nodrošinot Nodarbinātības valsts aģentūras īstenotos atbalsta pasākumus darba meklētājiem un bezdarbniekiem, kā arī lai akreditētas profesionālās izglītības iestādes varētu piedalīties Valsts izglītības attīstības aģentūras īstenotajā ESF projektā Nr.8.4.1.0/16/1/001 ”Nodarbināto personu profesionālās kompetences pilnveide”. Tādējādi 2023. gadā licencētas kopā 258 (2022. gadā – 481) profesionālās tālākizglītības un profesionālās pilnveides izglītības programmas, no tām 203 (79%) privātajās izglītības iestādēs.

Jaunu izglītības programmu izstrāde 2023. gadā tika īstenota arī profesionālās ievirzes izglītības iestādēs. Pārskata periodā licencēta 31 profesionālās ievirzes izglītības programma, t.sk. 29 % (9) mākslas un mūzikas, skatuves mākslas un vizuāli plastikās mākslas jomā, kā arī 71% (22) sporta izglītības programmas.

Jaunās profesionālās izglītības programmas visvairāk licencētas datorikas (141 programmas), komerczinību un administrēšanas (40 programmas), individuālo pakalpojumu, t.sk. sporta nozarē, (40 programmas), inženierzinātņu un tehnoloģiju (27 programmas), mākslas (17 programma), arhitektūras un būvniecības (15 programmas), sociālās labklājības (10 programmas), transporta pakalpojumu (10 programmas), ražošanas un pārstrādes (9 programmas) jomā.

8. tabula

*2023. gadā licencētās profesionālās izglītības programmas*

|  |  |  |
| --- | --- | --- |
| Licencētas programmas (veidi) | Licencētasprogrammas  | No tām |
| Modulārāsprogrammas (*t.sk. pēc IZM apstiprinātā parauga)* | Neklātienes programmas |
| Sākotnējā profesionālā izglītība (profesionālās vidējās izglītības programmas, arodizglītības programmas, profesionālās pamatizglītības programmas)  | 45 (t.sk. ietver DVB mācības 23) | 39 (*29)* | - |
| Profesionālās tālākizglītības programmas | 40\*\* | 28 (*10)* | 12 |
| Profesionālās pilnveides Izglītības programmas  | 218\*\*\* | 4 | 11 |
| Profesionālās ievirzes izglītības programmas (mūzika, māksla, deja un sports) | 31 | - | - |
| **Kopā** | **334** | **61 (*39)*** | **23** |

\* DVB mācības;

\*\* – t.sk. VIIS reģistrētas 8 tālākizglītības programmas (atvasinātas), pamatojoties uz Profesionālās izglītības likuma 25.panta sestajā daļā noteikto;

\*\*\* – t.sk. VIIS reģistrētas 2 profesionālās pilnveides izglītības programmas (atvasinātas), pamatojoties uz Profesionālās izglītības likuma 25.panta piektajā daļā noteikto.

2023. gadā kvalitātes dienesta Kvalitātes vērtēšanas departamenta darbinieki konsultēja interesentus par izglītības programmu licencēšanu, t.sk. sakarā ar izmaiņām izglītības programmu licencēšanā, par informācijas aktualizēšanu VIIS, kā arī citos ar profesionālās izglītības programmu saturu un īstenošanu saistītos jautājumos.

2.2.3. Izglītības kvalitātes novērtēšana un nodrošināšana

Izglītības iestāžu akreditācija un izglītības iestāžu vadītāju profesionālās darbības novērtēšana

2023. gadā notikusi 122 vispārējās izglītības un profesionālās izglītības iestāžu akreditācija (76 akreditācijas vispārējā izglītībā, 46 – profesionālajā izglītībā) un 309 izglītības iestāžu vadītāju profesionālās darbības novērtēšana (74 vispārējās izglītības iestāžu vadītājiem, 51 profesionālās izglītības iestāžu vadītājam, 184 pirmskolas izglītības iestāžu vadītājiem).

18 akreditācijās vienā vai vairākos kritērijos izglītības iestādes darbības kvalitāte novērtēta ar kvalitātes līmeni “jāpilnveido”, tostarp attiecībā uz 12 vispārējās izglītības un 6 profesionālās izglītības iestādēm.

59 izglītības iestāžu vadītāju profesionālā darbība vienā vai vairākos kritērijos novērtēta ar kvalitātes līmeni “jāpilnveido”, kas nozīmē, ka viņiem ir būtiski jāpilnveido sava profesionālā darbība, tostarp:

1. 15 vispārējās izglītības iestādes vadītāji,
2. 35 pirmsskolas izglītības iestādes vadītāji,
3. 9 profesionālās izglītības iestādes vadītāji.

Savukārt 3 pirmsskolas izglītības iestādēs vadītāju profesionālā darbība novērtēta ar kvalitātes vērtējuma līmeni ,,nepietiekami”, tādējādi pieņemot lēmumu par izglītības iestādes vadītāja neatbilstību amatam.

Saskaņā ar Starptautisko skolu likuma 13. panta trešajā daļā noteikto kvalitātes dienests ne retāk kā reizi gadā arī pārliecinājies par mācību priekšmeta “Latvijas mācība” īstenošanas atbilstību apstiprinātajai šā mācību priekšmeta programmai.

Izvērtējums par vienotas skolas pieejas ieviešanu

2023. gada 1. septembrī Latvijā sākās pakāpeniska pāreja uz mācībām tikai valsts valodā jeb vienotas skolas pieejas ieviešana. Šajā procesā aktīvi iesaistījās arī kvalitātes dienests, īstenojot izglītības iestāžu darbības izvērtējumu izglītības iestāžu pārbaužu, akreditācijas, kā arī izglītības iestāžu apmeklējumu laikā.

Apmeklējot izglītības iestādi, kvalitātes dienesta eksperti pārliecinājās, vai izglītības process notiek latviešu valodā un vai izglītības iestādes vadītājs ir īstenojis atbilstošu profesionālo darbību, nodrošinot latvisku izglītības vidi un veiksmīgu pāreju uz vienotu skolu. Noslēdzot izvērtējumu, papildus tika noteikts izglītības iestādes vadītāja darbības kvalitātes līmenis (nepietiekami, jāpilnveido, labi, ļoti labi, izcili).

Ņemot vērā, ka izvērtējuma process notika mācību gada ietvaros, informācija par izvērtējumos iegūtajiem secinājumiem tiek sniegti par visu mācību gadu. Laikā no 2023. gada septembra līdz 2024. gada jūnijam kvalitātes dienests veicis 167 izglītības iestāžu pārejas uz vienotu skolu izvērtēšanu (tostarp 51 pirmsskolas izglītības iestāde, 20 – privātās izglītības iestādes).

Izvērtēšana veikta 21 pašvaldībā – Daugavpils, Rīgas, Jelgavas, Jūrmalas, Liepājas, Rēzeknes valstspilsētas izglītības iestādēs, kā arī Aizkraukles, Augšdaugavas, Ādažu, Jelgavas, Jēkabpils, Krāslavas, Līvānu, Ludzas, Ogres, Olaines, Rēzeknes, Ropažu, Salaspils, Valmieras, Viļānu novadu izglītības iestādēs. Noslēdzot izvērtējumu par 2023./2024. mācību gadu, var secināt, ka pāreja uz vienoto skolu notiek optimāli.

Izvērtējumā ir iegūti šādi dati:

a) 97,6% jeb 162 izglītības iestādēs apmeklējuma dienā mācības pilnībā notika latviešu valodā (apmeklējumi notika bez iepriekšējā brīdinājuma);

b) 63,9% jeb 106 izglītības iestādēs pāreja uz vienotu skolu tiek īstenota optimāli vai apsteidzoši (iegūts kvalitātes līmenis “Labi”, “Ļoti labi” vai “Izcili”);

c) 34,3% jeb 57 izglītības iestādēs pāreja uz vienotu skolu notiek, bet konstatēta nepieciešamība to pilnveidot (iegūts kvalitātes līmenis “Jāpilnveido”). 1,8% jeb trīs izglītības iestādēs pāreja uz vienotu skolu apmeklējuma brīdī netika īstenota atbilstoši labas pārvaldības praksei un mācības tikai daļēji notika latviešu valodā vai arī nenotika latviešu valodā (iegūts kvalitātes līmenis “Nepietiekami”);

d) 94,6% jeb 157 izglītības iestādēs ir sniegta būtiskākā informācija vecākiem par pāreju uz vienotu skolu un ar to saistītajiem jautājumiem, tomēr 47,6% jeb 79 izglītības iestādēs ir pilnveidojama komunikācija ar vecākiem vai personālu problēmsituāciju efektīvai risināšanai.

Analizējot datus par pāreju uz vienotu skolu, var konstatēt, ka to nozīmīgi ietekmē izglītības iestādes spēja un prasme veidot latvisku izglītības vidi, atbalstot bērnus, jauniešus un pedagogus viņu ikdienas darbā un mācībās (kopumā 82,5% jeb 137 izglītības iestādēs bija veikta vides pielāgošana atbilstoši Valsts izglītības satura centra vadlīnijām). Latviskas vides veidošanu ietekmē arī:

a) prasme paplašināt latviešu valodas lietojuma iespējas izglītojamiem (tostarp izmantojot valsts finansējumu pedagogu palīgu, pagarinātās dienas grupas, logopēda pakalpojumu nodrošināšanai, kopumā atbalsta personāla pakalpojumi bijuši pieejami 85% jeb 141 izglītības iestādē);

b) pedagogu prasme izmantot atbilstošas valodas komunikācijas veicināšanas stratēģijas (82,5% jeb 137 izglītības iestādēs);

c) metodiskā atbalsta pieejamība pedagogiem (2022./2023. mācību gadā atbalstu saņēmuši 78,3% jeb 130 izglītības iestāžu pedagogi, 2023./2024. mācību gadā – 83,1% jeb 138 izglītības iestāžu pedagogi);

d) mācību līdzekļu latviešu valodā pieejamība (91,5% jeb 152 izglītības iestādēs ir pieejami mācību līdzekļi latviešu valodā nepieciešamajā apjomā).

Kā liecina iegūtie dati, tad 75,9% jeb 126 izglītības iestādēs no tām, kurās veikts izvērtējums, izglītojamie spēj komunicēt latviešu valodā, bet 17,5% jeb 29 izglītības iestādēs mācību stundu vērošanā ir pamanītas nozīmīgas grūtības izglītojamiem iesaistīties mācību stundas norisē latviešu valodā.

Mācību stundu un nodarbību vērojumi par bērnu un jauniešu spēju un prasmi runāt valsts valodā būtiski atšķiras, salīdzinot iegūtos datus 2023. gada septembrī, oktobrī un novembrī veiktajos apmeklējumos un 2024. gada pavasarī veiktajos apmeklējumos. Ja rudenī valsts valodas zināšanas pirmsskolā, 1. un 4. klasēs bija zemas un viduvējas, tad 2024. gada aprīlī un maijā īstenotajos apmeklējumos redzams, ka latviešu valodas zināšanas tieši pirmsskolā, 1. un 4. klasē ir progresējušas visvairāk.

Kā liecina iegūtie dati, tad pirms 2023./2024. mācību gada 26% jeb 42 izglītības iestādes piedāvāja izglītojamiem nometnes valodas apguves sekmēšanai, bet mācību gada laikā 29% jeb 48 izglītības iestādes organizēja nometnes izglītojamiem.

2023./2024. mācību gadā 16 izglītības iestādēs mācību stundu vērošanā konstatēti pedagogi, kuriem, iespējams, nav pietiekamu latviešu valodas zināšanu, un informācija par šiem pedagogiem nodota Valsts valodas centram pārbaužu veikšanai.

Ikgadējais izvērtējums par izglītības kvalitāti vispārējā un profesionālajā izglītībā

2023. gada izvērtējumā tika apkopota kvalitātes dienesta 2022./2023. mācību gadā iegūtā informācija un dati par izglītības kvalitāti vispārējā izglītībā un profesionālajā izglītībā. Par izvērtējuma pamattematu tika izvēlēta iekļaujoša vide, drošība un pieejamība.

Īstenojot izvērtējumu, ir iegūti šādi galvenie secinājumi:

1. Iekļaujošas izglītības vides nozīmīgākais ietekmējošais faktors ir izglītības iestādes organizācijas kultūra, kuru veido tās vadītājs, vadības komanda, pedagogi, vecāki un izglītojamie, kā arī visu iesaistīto spēja izveidot un izglītības iestādes ikdienas darbībā radīt sekmīgu sadarbības kultūru un tas, vai izglītības iestāde patiesi darbojas kā “mācīšanās organizācija”. Iekļaujoša vide šajā kontekstā ir priekšnosacījums, lai izglītojamie justos fiziski un emocionāli droši, spētu fokusēties uz mācīšanos, pilnvērtīgi piedalīties izglītības procesā kopumā un izjustu piederību izglītības iestādei.

2. Izglītības kvalitāti un izglītības pieejamību iekļaujošas izglītības kontekstā nozīmīgi ietekmē izglītojamo sociālekonomiskais stāvoklis. Kā atklāj izglītības kvalitātes vērtēšanā 2020. – 2023. gadā iegūtie statistiskie rezultāti, sniegtie noslēguma uzdevumi un akreditācijas ekspertu komisiju ziņojumi, tad pašvaldību dibinātajās mazajās izglītības iestādēs (līdz 250 izglītojamiem) bieži koncentrējas izglītojamie, kuri nāk no sociālekonomiski mazāk nodrošinātām ģimenēm, kā arī izglītojamie ar mācīšanās grūtībām, un viņiem nepieciešami atbalsta pasākumi vai cita veida izglītības ieguves iespējas, tostarp personalizēta attieksme vai mājām raksturīga vide, ko šobrīd nenodrošina lielās izglītības iestādes. Tomēr, analizējot mazo izglītības iestāžu nodrošinājumu ar atbalsta personālu, kurš šajās izglītības iestādēs būtu nepieciešams plašākā apjomā, var konstatēt, ka tā pieejamība ir būtiski nepietiekama, jo ilgstoši atbalsta personāla pieejamības kritērijs ir bijis izglītojamo skaits izglītības iestādē, nevis izglītojamo vajadzības. Joprojām kopumā zemā atalgojuma dēļ atbalsta personāla speciālisti nelabprāt izvēlas strādāt pilnas slodzes darbu izglītības iestādēs, kā arī atbalsta personāla speciālistu (primāri – izglītības psihologu) pieejamība ir ierobežota. Iekļaujošas vides kontekstā situācija ir nozīmīgi atšķirīga privātajās izglītības iestādēs, kur var iegūt apliecinājumu, ka ģimenes, kuras ir labi situētas un ar augstu sociālekonomisko stāvokli, līdzīgās situācijās (mācīšanās grūtības, personalizētas izglītības nepieciešamība, nepieciešamība pēc speciālās izglītības programmām u.tml.) izvēlas turpināt bērnu izglītības ieguvi privātajās izglītības iestādēs tieši iekļaujošas un individualizētas izglītības pieejamības dēļ.

3. Ir tieša saistība starp iekšējo normatīvo dokumentu izstrādāšanu un visu pušu iesaisti to izstrādes procesā, sadarbību to ieviešanā praksē (audzināšana, izglītības process kopumā), kas ir viens no organizācijas kultūru būtiskiem ietekmējošiem aspektiem, kā arī starp fizisko un emocionālo drošību un izglītības iestādes vadītāja darba profesionalitāti un vadības komandas darba kvalitāti, izglītības iestādes kvalitatīvu audzināšanas darbu, pedagogu sadarbību izglītības programmas īstenošanā un atbalsta personāla pieejamību un sadarbību ar pedagogiem. Nozīmīga ietekme uz drošību izglītības iestādē ir arī datu ieguvei par šiem jautājumiem un stabilam pedagogu kolektīvam, kurā nav ilgstošu pedagogu vakanču vai lielas pedagogu mainības, kā arī veiksmīgai sadarbībai ar izglītojamo vecākiem.

Vienlaikus tika veikts padziļināts izglītības satura un izglītības procesa īstenošanas kvalitātes izvērtējums vispārējā izglītībā un profesionālajā izglītībā vispārizglītojošajos mācību priekšmetos, konstatējot, ka:

1. Visās akreditētajās izglītības iestādēs tiek īstenots valsts izglītības standartos un vadlīnijās noteiktais atbilstoši spēkā esošajiem normatīvajiem aktiem, tomēr dažādās izglītības iestādēs izglītības satura ieviešanas kvalitāte ir atšķirīga.

2. 60% akreditēto izglītības iestāžu īsteno izglītības saturu un procesu, ieviešot to valsts noteiktajā apjomā ar atsevišķiem trūkumiem, kuri būtiski neietekmē izglītības kvalitāti. 17% izglītības iestāžu konstatēti aspekti, kuri ir būtiski pilnveidojami, par ko sniegti akreditāciju noslēguma uzdevumi.

3. Visas izglītības iestādes ir definējušas kompetenču izglītības ieviešanu kā attīstības plānošanas prioritāti.

4. 35% vispārējās izglītības iestāžu kompetenču izglītības ieviešanā ir grūtības nodrošināt kvalitatīvi diferencētu un individualizētu ikdienas mācību procesu.

5. 30% izglītības iestāžu ir nepietiekama izpratne par vērtēšanas paradigmas maiņu un ar to saistītajām pārmaiņām.

6. 25% izglītības iestāžu ir jāveido saskaņota izglītības satura plānošana un ieviešana.

7. Nepieciešams pilnveidot izglītības iestāžu vadības un pedagogu izpratni par mācību un audzināšanas darba vienotību.

8. Attiecībā uz pirmsskolas izglītību var konstatēt, ka aptuveni 30% izglītības iestāžu ir grūtības īstenot izglītības procesu dienas garumā.

9. Aptuveni 17% izglītības iestāžu nav pieejami atbalsta personāla pakalpojumi, bet vēl aptuveni 20% izglītības iestāžu atbalsta personāla nodarbinātība ir mazāka par 0,5 likmēm. Vērojama tendence, ka atbalsta personāla pakalpojumu pieejamība izglītības iestādēs ir atkarīga no izglītojamo skaita (jo mazāks izglītojamo skaits, jo mazāka atbalsta personāla likme), nevis no to izglītojamo skaita, kam ir nepieciešami atbalsta pakalpojumi.

10. Izglītības iestādes ir definējušas savu misiju un vīziju, tomēr tam ir ierobežota ietekme uz izglītības procesa kvalitāti, dažreiz izglītības iestāžu personālam trūkst izpratnes par misijas un vīzijas sasaisti ar ikdienas darbības procesiem.

11. 80% izglītības iestāžu regulāri iegūst datus un informāciju par izglītības procesa kvalitāti nepieciešamajā apjomā, tomēr to izmantošana un sasaiste ar izglītības iestāžu attīstības plānošanu fiksēta ne vairāk kā 30-40% no vērtētajām izglītības iestādēm.

12. Aptuveni 30% izglītības iestāžu ir noteikti uzdevumi sadarbības un komandmācīšanās uzlabošanai, kas apliecina nepieciešamību rast papildu laiku pedagogu savstarpējai sadarbībai un profesionālās kompetences pilnveidei.

13. Izglītības satura un izglītības procesa īstenošanas kvalitāti būtiski ietekmē izglītības kvalitātes riski, tostarp: (i) izglītojamie, kuri bez attaisnojoša iemesla ilgstoši (20 un vairāk mācību stundas semestrī) neapmeklē izglītības iestādi – 45% izglītības iestāžu; (ii) ilgstošās pedagogu vakances (vidēji – 35% izglītības iestāžu, augstākais rādītājs – 44% pirmsskolas izglītības iestādēs) un atbalsta personāla vakances (17% izglītības iestāžu nav pieejami atbalsta personāla pakalpojumi); (iii) apvienotās klases vispārējā izglītībā (15% gadījumu).

14. Izvērtējot izglītojamo ikdienas mācību sasniegumus, var konstatēt, ka: (i) 30% izglītības iestāžu ir par 20-30% zemāki mācību sasniegumi valsts pārbaudes darbos, salīdzinot ar ikdienas mācību sasniegumiem, kas norāda uz atšķirībām vērtēšanas pieejā un prasībās; (ii) veidojas izglītības kvalitātes plaisa starp divu veidu izglītības iestādēm: 1.veids – izglītības iestādes, kuru izglītojamo mācību sasniegumi valsts pārbaudes darbos un ikdienas mācībās ir augsti, bet tajās lielākoties nemācās izglītojamie ar mācību grūtībām vai izglītojamie speciālās izglītības programmās, vai arī šādu izglītojamo skaits ir neliels, un tas neietekmē kopējos izglītības iestāžu sasniegtos rezultātus, un 2.veids – izglītības iestādes, kurās ir salīdzinoši zemāki izglītojamo mācību sasniegumi valsts pārbaudes darbos, jo tās īsteno iekļaujošas izglītības pieeju, strādā ar izglītojamajiem ar mācību grūtībām un īsteno speciālās izglītības programmas integrēti, un izglītojamo skaita ziņā parasti ir mazākas.

15. Izglītības satura un izglītības procesa īstenošanas kvalitāti ietekmē iestāžu izpratne un rīcība iekļaujošas vides nodrošināšanā.

16. Izglītības satura un izglītības procesa ieviešanas kvalitāti ietekmē pārvaldības kvalitāte jeb izglītības iestādes vadītāja profesionalitāte.

2.2.5. Uzraudzība

2023. gadā kvalitātes dienesta Uzraudzības departaments izskatīja 620 iesniegumus (sūdzības) par izglītības jomu reglamentējošo normatīvo aktu ievērošanu. Salīdzinot ar 2022. gadu, iesniegumu (sūdzību) skaits nav būtiski mainījies (2022. gadā – 650).

Visbiežāk iesniegumus (sūdzības) iesniedz izglītojamo vecāki, visbiežāk iesniegumos (sūdzībās) minēti ar vispārējās izglītības iestāžu darbību saistīti jautājumi, lielākā daļa ir saistīta tieši ar pedagogu darbu.

Iesniegumos skarti 787 problēmjautājumi (viens iesniegums var saturēt vairākus problēmjautājumus), 140 gadījumos iesniegumā par attiecīgo problēmjautājumu sniegtā informācija apstiprinājās, 143 gadījumos – neapstiprinājās, 103 gadījumos iesniegums pārsūtīts citām kompetentajām institūcijām, 390 gadījumos iesniedzējam sniegts skaidrojums, 11 gadījumos pieprasīta papildinformācija.

Visbiežāk iesniegumos (sūdzībās) minētie jautājumi saistīti ar:

* pedagogu izglītības un profesionālās kvalifikācijas atbilstību normatīvajos aktos noteiktajām prasībām;
* izglītojamo mācību sasniegumu vērtēšanu;
* drošības noteikumu ievērošanu izglītības iestādē un tās teritorijā;
* izglītības iestādes un vecāku savstarpējās komunikācijas problēmām;
* izglītojamo uzvedības noteikumu pārkāpumiem un to rezultātā radītajām konfliktsituācijām ar citiem izglītojamajiem un pedagogiem.

2023. gadā kvalitātes dienesta Uzraudzības departaments veicis 245 pārbaudes (2021. gadā – 540) un pieņēmis lēmumu vienā administratīvā pārkāpuma procesā (2022. gadā – 1).

Papildus iesniegumu izskatīšanai kvalitātes dienesta Uzraudzības departamenta darbinieki un citi speciālisti snieguši vairāk nekā 1000 (2022.gadā – 800) gan telefoniskas, gan attālinātas konsultācijas par izglītības jomu regulējošo normatīvo aktu piemērošanu izglītības iestādēs, pašvaldībās un izglītības procesa tiesiskumu, tostarp par izglītojamo mācību snieguma vērtēšanu, izglītojamo uzņemšanu, pārcelšanu un atskaitīšanu, iekļaujošo izglītību, pedagogiem nepieciešamo izglītību un profesionālo kvalifikāciju.

2023. gadā kvalitātes dienesta Uzraudzības departaments sadarbībā ar citu struktūrvienību pārstāvjiem aktīvi iesaistījās vairāku izglītības jomu reglamentējošo normatīvo aktu grozījumu izstrādē, kā arī piedalījās vienotās skolas pieejas ieviešanas izvērtēšanas procesos, dodoties pārbaudēs uz izglītības iestādēm (informāciju par vienotas skolas pieejas izvērtējuma rezultātiem skat. 16.–17. lpp.).

2.3. Kvalitātes dienesta īstenotie projekti un to rezultāti

2.3.1. ESF projekta Nr.8.3.4.0/16/I/001 “Atbalsts priekšlaicīgas mācību pārtraukšanas samazināšanai” (PuMPuRS) īstenošana

2023. bija pēdējais darbības programmas “Izaugsme un nodarbinātība” 8.3.4. specifiskā atbalsta mērķa “Samazināt priekšlaicīgu mācību pārtraukšanu, īstenojot preventīvus un intervences pasākumus” projekta Nr.8.3.4.0/16/I/001 “Atbalsts priekšlaicīgas mācību pārtraukšanas samazināšanai” (PuMPuRS) īstenošanas gads. Kvalitātes dienests īstenoja projektu PuMPuRS kopš 2017. gada marta, un tā mērķis bija samazināt bērnu un jauniešu priekšlaicīgu mācību pārtraukšanu, īstenojot preventīvus un intervences pasākumus (skat. 1. attēlu).

1. attēls

Projekta PuMPuRS darbības jomas



Laikā no 2017. līdz 2023. gadam par sadarbības partneriem kļuva 41 pašvaldība (pašvaldību skaits pēc administratīvi teritoriālās reformas), kopš projekta sākuma PuMPuRS veiksmīgi atbalstījis ap 50 000 skolēnu, sniedzot individuālo un ekonomisko atbalstu 665 izglītības iestādēs. Laikā no projekta PuMPuRS īstenošanas sākuma līdz tā noslēgumam to izglītības iestāžu skaits, kurās skolēniem bija iespēja saņemt atbalstu, pieauga 3,7 reizes. Projekta laikā tika izstrādāti un īstenoti vairāk nekā 94 tūkstoši individuālie PMP riska mazināšanas plāni, pārsniedzot plānotos darbības rezultātus par 45%. Pedagogu un atbalsta personāla atbalstam nodrošinātas 1052 supervīzijas, izstrādātas 10 profesionālās kompetences pilnveides programmas, 7 metodiskā atbalsta līdzekļi, īstenotas 10 konferences, kā arī 469 darbnīcas izglītības iestādēs par PMP pasākumu īstenošanu.

Aptuveni 80% gadījumos skolēniem tika identificēti ar mācību darbu un izglītības iestādi saistīti riski, kas sevī ietver gan grūtības ar mācību satura un iekavētā mācību satura iepriekšējā izglītības posmā apguvi, gan zemus mācību sasniegumus. Kopš projekta sākuma individuālās konsultācijas veidoja 84% no individuālā atbalsta pasākumiem skolēniem. PMP riska grupas izglītojamajiem projekta ietvaros kopumā sniegts vairāk nekā 131 tūkstotis individuālo konsultāciju. 89% no nodrošinātajām individuālajām konsultācijām izmantoja vispārējās izglītības iestādes, turklāt lielāko daļu veidoja mācību priekšmetu konsultācijas – 76,9 %, tostarp konsultācijas matemātikā – 26,6 %, konsultācijas latviešu valodā – 15,3 %, konsultācijas angļu valodā – 10,7 %, pārējos mācību priekšmetos – 24,3 %.

Ņemot vērā, ka viens no PMP iemesliem ir saistīts ar ekonomiskajiem riskiem, projekta ietvaros 2724 skolēniem tika sniegts atbalsts transporta pakalpojumu izdevumu kompensācijai, 2581 izglītojamajam nodrošinātas naktsmītnes dienesta viesnīcā vai internātā, savukārt ēdināšanas pakalpojumi nodrošināti 8740 izglītojamajiem. Individuālie mācību līdzekļi nodrošināti 191 profesionālās izglītības iestāžu izglītojamam un individuālas lietošanas priekšmeti – 59 PMP riskam pakļautajiem izglītojamiem.

Projekta ietvaros ir atbalstītas jauniešu NVO iniciatīvas un īstenoti 560 jaunatnes iniciatīvu projekti, kas palīdzējis aktualizēt mācību pārtraukšanas problēmu pašu jauniešu vidū, jaunietim uzrunājot jaunieti iesaistīties dažādās ārpus skolas aktivitātēs, sekmējot neformālo un ikdienējo mācīšanās pieredzi.

Projekts PuMPuRS ir veicinājis iesaistīto pušu informētību un izpratni par PMP jautājumiem, pedagogi ir pilnveidojuši prasmes un iemaņas darbā ar PMP riskam pakļautajiem izglītojamiem, t.sk. attīstījuši sadarbības kompetenci gan strādāt individuāli ar izglītojamo, gan ar kolēģiem – pedagogiem, atbalsta personālu, citiem speciālistiem. Projekts ir stiprinājis sadarbību starp pašvaldību, izglītības iestādēm, pedagogiem, atbalsta personālu un izglītojamo ģimenēm, kas ir palīdzējis identificēt izglītojamos ar risku pārtraukt mācības un sniegt viņiem individuālu atbalstu. Projekta laikā ir izdevies paplašināt visu pušu izpratni par sadarbības nozīmi PMP jautājumu risināšanā, tomēr darbs pie visu pušu jēgpilnas un sistemātiskas iesaistes un motivācijas rīkoties ir turpināms, veidojot visaptverošus un uz rezultātu vērstus sadarbības mehānismus.

Lai izvērtētu projekta PuMPuRS rezultātus, 2023. gada sākumā tika īstenots projekta ietekmes pušu iesaistes, informētības un noslēguma novērtējuma pētījums un 2023. gada 21. jūlijā publicēts [pētījuma gala ziņojums,](https://www.ikvd.gov.lv/lv/media/4926/download?attachment) kā arī 2023. gada 21. septembrī notika projekta noslēguma konference “Vakar. Šodien. Rīt”.

Pētījuma gala ziņojumā uzsvērts, ka projektā sasniegtie rezultāti liecina par ietekmi uz izvirzītajiem mērķiem ne tikai projekta līmenī, bet arī nacionālā līmenī. 96% no pētījumā aptaujātajiem izglītības iestāžu un pašvaldības pārstāvjiem projekta PuMPuRS atbalstītos pasākumus novērtējuši kā nozīmīgus PMP risku mazināšanā pašvaldībā. 80% aptaujāto vecāku, kuru bērni ir piedalījušies projektā uzskata, ka PuMPuRS un tā sniegtais atbalsts ir bijis ļoti vērtīgs viņu bērniem.

2.3.2. ESF projekta 8.3.6.2. pasākuma projekta “Izglītības kvalitātes monitoringa sistēmas izveide un īstenošana” īstenošana

2023. gada decembrī noslēdzās arī ESF 8.3.6.2. pasākuma “Izglītības kvalitātes monitoringa sistēmas izveide” projekts “Izglītības kvalitātes monitoringa sistēmas izveide un īstenošana” (ESF projekts 8.3.6.2.), kura īstenošanā bija iesaistīti arī kvalitātes dienesta eksperti. Projekta mērķis bija izveidot izglītības kvalitātes monitoringa sistēmu izglītības kvalitātes attīstībai, kas balstās uz statistiskās informācijas, salīdzinošo izglītības pētījumu rezultātu, valsts līmeņa izglītojamo sasniegumu un citu izglītības iestāžu darba rezultātus raksturojošo rādītāju mērīšanu un analīzi, centralizēto eksāmenu rezultātu analīzi un akreditācijas, licencēšanas, kā arī pedagogu darbības kvalitātes novērtēšanas informācijas izmantošanu un analīzi, ievērojot vidēja termiņa un ilgtermiņa sasniedzamos nozares stratēģiskos mērķus un rezultātus.[[1]](#footnote-2)

2023. gadā projekta aktivitātes, kurās iesaistīti kvalitātes dienesta eksperti, tika īstenotas vairākos virzienos:

1) Turpinājās darbs pie šādu monitoringa rīku izstrādes un aprobācijas:

* Skolu efektivitātes monitoringa rīks;
* Risku identificēšanas rīks.

2) Izstrādāts pētījums un pedagogu pieprasījuma un piedāvājuma analītiskā rīka prototips, izmantojot sistēmdinamisko modelēšanu;

3) Īstenots pētījums “Ekspertīze par emocionālās labizjūtas novērtēšanas un nodrošināšanas instrumentiem Latvijas izglītības iestādēs”;

4) Pabeigts pētījums “Izglītības terminu skaidrojošā tiešsaistes vārdnīca";

5) Pabeigts pētījums “Privāto izglītības iestāžu ieguldījums vispārējās izglītības nodrošināšanā”;

6) Īstenots starptautisks savstarpējās mācīšanās pasākums izglītības kvalitātes monitoringa īstenošanai “Institucionālās kapacitātes stiprināšana izglītības kvalitātes monitoringam un skolu snieguma pilnveidei", kuru sadarbībā ar Ekonomiskās sadarbības un attīstības organizāciju rīkoja Izglītības un zinātnes ministrija;

7) 2023. gadā kvalitātes dienests projekta ietvaros sadarbībā ar Valsts izglītības satura centru un Izglītības un zinātnes ministriju īstenoja mērķsadarbības pasākumu par risku identificēšanas rīka lomu izglītības kvalitātes monitoringa sistēmā[[2]](#footnote-3);

8) Kvalitātes dienesta pārstāvji piedalījās Valsts izglītības satura centra rīkotajā mērķsadarbības pasākumā, kurā tika pārrunāta skolēnu snieguma vērtēšanas rīka koncepcija.

**ESF projekta Nr.7.1.1.0/15/I/001 “Atbalsts bezdarbnieku izglītībai”** **un Atveseļošanas un noturības mehānisma projekta „Prasmju pilnveide pieaugušajiem” Nr.3.1.2.5.i.0/1/23/I/CFLA/001 īstenošana**

2023. gadā kvalitātes dienests ir turpinājis 2021. gadā uzsākto sadarbību ar Nodarbinātības valsts aģentūru (NVA) darbības programmas “Izaugsme un nodarbinātība” 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” ESF projektā “Atbalsts bezdarbnieku izglītībai” Nr.7.1.1.0/15/I/001 (ESF projekts) un uzsācis Atveseļošanas un noturības mehānisma projekta „Prasmju pilnveide pieaugušajiem” Nr.3.1.2.5.i.0/1/23/I/CFLA/001 īstenošanu (AF projekts), lai paaugstinātu profesionālās un neformālās izglītības ieguves kvalitāti un veicinātu jaunu prasmju pilnveidi pieaugušajiem, gan bezdarbnieku apmācību grupās, gan mūžizglītības grupās.

Sadarbības ietvaros kvalitātes dienests īsteno projektā iesaistīto izglītības iestāžu uzraudzību, t.sk. mācību procesa kvalitātes kontroli, veicot profesionālās tālākizglītības programmu, profesionālās pilnveides izglītības programmu, pieaugušo neformālās izglītības programmu, augstākās izglītības iestāžu studiju moduļu vai studiju kursu ekspertīzi, ieviešanas un īstenošanas uzraudzību, īstenojot pārbaudes mācību īstenošanas un prakses vietās, piedaloties NVA sludinājumu dokumentu izstrādē, iesniegto izglītības iestāžu piedāvājumu vērtēšanā, sniedzot atzinumus par piedāvājumiem, t.sk. izglītības programmām, piedaloties atbalstāmo darbību īstenotāju izvēles komisiju darbā, pārraugot NVA tīmekļvietnē publicēto izglītības programmu piedāvājumu sarakstus, sekojot izglītības programmu akreditācijas beigu termiņiem un mācību īstenošanas vietu adrešu aktualitātei, pārskatot NVA klientu mācībām piedāvāto izglītības programmu aktualitāti un izvērtējot to atbilstību spēkā esošajiem normatīvajiem aktiem. Kvalitātes dienesta eksperti arī sniedz metodoloģisko atbalstu NVA pasākumos iesaistītajām izglītības iestādēm.

Kvalitātes dienesta īstenotie pasākumi pieaugušo izglītības pārraudzībā ESF projektā un AF projektāpārskata periodā:

* veiktas 134 izglītības programmu, t.sk. profesionālās tālākizglītības, profesionālās pilnveides, neformālās izglītības programmu un augstākās izglītības iestāžu studiju moduļu vai studiju kursu programmu ekspertīzes;
* regulāri pārbaudīti izglītības iestāžu akreditācijas termiņi un mācību īstenošanas vietu adrešu aktualitāte visām izglītības iestāžu piedāvājumu sarakstos iekļautajām izglītības programmām un to īstenošanas vietām, izskatot 19010 programmas un konstatējot 1844 (9,7%) neatbilstības programmu akreditācijās vai programmu īstenošanas vietu adresēs;
* veiktas pārbaudes 42 izglītības iestādēs vai programmu īstenošanas vietās un sastādīti 106 pārbaudes akti, t.sk. 79 pārbaudes akti izveidoti pēc attālināti īstenotas pārbaudes, 12 pārbaudes akti pēc kvalifikācijas prakses īstenošanas kontroles, 15 pārbaudes akti pēc profesionālās tālākizglītības programmas profesionālās kvalifikācijas eksāmena norises pārbaudes.
* 87% gadījumos no kopējā pārbaužu skaita pārkāpumi nav konstatēti vai tie bijuši nebūtiski, bet 13 % gadījumos konstatēti būtiski pārkāpumi. Pēc pārbaudēm 81 pārbaudes aktā ir sniegti ieteikumi un priekšlikumi izglītības kvalitātes uzlabošanai;
* kvalitātes dienests regulāri sniedzis konsultācijas izglītības iestādēm normatīvo aktu piemērošanā izglītības programmu īstenošanas procesā, kā arī sniedzis priekšlikumus NVA attiecībā uz aktuālajām profesionālās tālākizglītības programmu kvalifikācijām vai neformālās izglītības programmu atbilstību darba tirgus pieprasījumam;
* kvalitātes dienesta vecākie eksperti regulāri piedalījušies divu NVA pastāvīgo komisiju darbā: ,,Profesionālās tālākizglītības, modulārās profesionālās tālākizglītības moduļa vai moduļu kopu un profesionālās pilnveides izglītības programmu īstenotāju izvēles un sadarbības izvērtēšanas pastāvīgā komisija” un "Nodarbinātības valsts aģentūras organizētās profesionālās apmācības, modulārās profesionālās apmācības moduļu vai moduļu kopu, pārkvalifikācijas, kvalifikācijas paaugstināšanas, neformālās izglītības ieguves, augstākās izglītības iestādes studiju moduļa vai studiju kursu un transportlīdzekļu un traktortehnikas vadītāju apmācības īstenotāju izvēles un sadarbības izvērtēšanas pastāvīgā komisija".

2.3.4. EQAVET – Eiropas kvalitātes nodrošināšanas ietvarstruktūras profesionālajā izglītībā un profesionālajā tālākizglītībā ieviešanas koordinēšana

Kopš 2013. gada kvalitātes dienests darbojas kā EQAVET koordinācijas punkts Latvijā ar mērķi uzlabot profesionālās izglītības kvalitāti un nodrošināt tās atbilstību EQAVET ietvarstruktūrai un darba tirgus prasībām, iesaistot visas ieinteresētās puses kvalitātes nodrošināšanas procesā, kā arī balstot kvalitātes novērtējumu pārliecinošos pierādījumos un EQAVET indikatoru rādītājos.

2023. gada septembrī kvalitātes dienestā tika uzsākta ERASMUS+ projekta "EQAVET – European Quality Assurance in Vocational Education and Training National Reference Points projekt Nr.101124355 – QIVET īstenošana.

Šī projekta mērķis ir stiprināt profesionālās izglītības iestāžu zināšanas par kvalitātes vadības sistēmu un to darbu ar dažādiem datiem, tostarp EQAVET indikatoru analīzi un to, kā tie ir savstarpēji saistīti ar citiem būtiskiem datiem, piemēram, riska vadību vai agrīnās brīdināšanas sistēmas datiem, kā arī stiprināt izglītības nozares stratēģisko kapacitāti, jo īpaši lēmumu pieņēmēju līmenī, tādējādi attīstot labas pārvaldības labo praksi un kvalitātes kultūru profesionālās izglītības iestādēs.

Šī projekta ietvaros 2023. gadā kvalitātes dienesta pārstāvji piedalījās Lietuvas NRP organizētajā savstarpējās novērtēšanas (Peer-Review) aktivitātē “VET teachers’ expertise for VET quality assurance: development, application and sharing”.

Organizētā pasākuma gaitā Lietuvas Izglītības, zinātnes un sporta ministrijas pārstāve iepazīstināja ar Lietuvas profesionālās izglītības sistēmu, tika iniciētas diskusijas par pedagogu sertifikāciju, tādējādi nodrošinot pedagogu nepārtrauktu profesionālo pilnveidi un darba kvalitāti, kā arī tika risināts jautājums par profesionālās izglītības pedagogu metodiskās darbības institucionalizēšanu, kam sekoja profesionālās izglītības iestādes vadītāja prezentācija par atbalstu skolotāju metodiskajai darbībai nacionālā līmenī. Tika aktualizēts jautājums par profesionālās izglītības pedagogu metodiskās darbības monitorēšanu un stiprināšanu, izmantojot pedagogu pašvērtēšanu. Noslēgumā tika apkopota iegūtā informācija, kā arī tika sniegti ieteikumi un izvirzīti turpmākie nākotnes izaicinājumi.

2.4. Publiskie pakalpojumi

Kvalitātes dienests publiskā un privātā sektora pārstāvjiem nodrošina virkni pakalpojumu, par kuriem informācija pieejama attiecīgajā kvalitātes dienesta tīmekļvietnes sadaļā “Pakalpojumi”[[3]](#footnote-4) un portālā Latvija.lv.

2023. gadā kvalitātes dienests turpināja sniegt apstiprinātos kvalitātes dienesta pakalpojumus:

* Izglītības iestāžu reģistrācija
* Grozījumi Izglītības iestāžu reģistrā
* Bērnu uzraudzības pakalpojuma sniedzēju reģistrācija
* Grozījumi Bērnu uzraudzības pakalpojuma sniedzēju reģistrā
* Pedagoga privātprakses sertifikāta izsniegšana
* Pedagoga privātprakses sertifikāta termiņa pagarināšana
* Vispārējās izglītības programmu licencēšana
* Profesionālās izglītības programmu licencēšana
* Grozījumi vispārējās izglītības programmas licencēšanas datos
* Grozījumi profesionālās izglītības programmas licencēšanas datos
* Vispārējās izglītības iestāžu akreditācija
* Profesionālās izglītības iestāžu akreditācija
* Izglītības iestāžu vadītāju profesionālās darbības novērtēšana
* Iepriekš sodīto personu izvērtēšana un atļaujas strādāt par pedagogu izsniegšana
* Fizisku un juridisku personu iesniegumu (sūdzību) izskatīšana
* Psihologu reģistrācija
* Grozījumi Psihologu reģistrā
* Psihologu sertifikācija
* Psihologa-pārrauga tiesību piešķiršana.

2023. gadā portālā Latvija.lv regulāri aktualizēti to publisko pakalpojumu apraksti, kurus kvalitātes dienests sniedz privātpersonām un kuri pilnībā netiek sniegti, izmantojot VIIS.

Informācija par konkrēto pakalpojumu rezultatīvajiem rādītājiem atrodama šī pārskata attiecīgajās sadaļās.

2.5. Stratēģijas ieviešanas novērtējums

Kvalitātes dienesta darbu pārskata periodā noteica vairāki plānošanas dokumenti. Pirmkārt, Latvijas Nacionālajā attīstības plānā (NAP) 2021.–2027 gadam uzmanība pievērsta iekļaujošai izglītībai, izglītības kvalitātei un profesionālās izglītības attīstībai. Lai veicinātu iekļaujošu izglītību, kā arī pildītu NAP uzdevumu īstenot pasākumus izglītības pārtraukšanas riska mazināšanai, kvalitātes dienests turpināja īstenot projektu PuMPuRS (skat. 20., 21. lpp.). Tāpat kvalitātes dienests kopā ar IZM un VISC strādāja pie izglītības kvalitātes monitoringa sistēmas izveides izglītības kvalitātes pilnveidei un iekļaujošas izglītības veicināšanai (skat. 21., 22. lpp.).

Lai piedalītos uzdevuma par pieaugušo izglītības īstenošanu tautsaimniecības attīstībai nepieciešamo prasmju apguvei, kvalitātes dienests 2023. gadā turpināja dalību ESF projektā Nr.7.1.1. un Atveseļošanas un noturības mehānisma projekta „Prasmju pilnveide pieaugušajiem” Nr.3.1.2.5.i.0/1/23/I/CFLA/001 (skat. 22., 23. lpp.).

Otrkārt, 2023. gadā turpinājās Izglītības attīstības pamatnostādņu (IAP) 2021.–2027. gadam īstenošana. IAP virsmērķis ir nodrošināt kvalitatīvas izglītības iespējas visiem Latvijas iedzīvotājiem, lai veicinātu viņu potenciāla attīstību un īstenošanu mūža garumā un lai veidotu viņu spēju mainīties un atbildīgi vadīt pastāvīgās pārmaiņas sabiedrībā un tautsaimniecībā.

IAP 2021.–2027. gadam noteikti četri izglītības attīstības mērķi:

* augsti kvalificēti, kompetenti un uz izcilību orientēti pedagogi un akadēmiskais personāls;
* mūsdienīgs, kvalitatīvs un uz darba tirgū augsti novērtētu prasmju attīstīšanu orientēts izglītības piedāvājums;
* atbalsts ikviena izaugsmei;
* ilgtspējīga un efektīva izglītības sistēmas un resursu pārvaldība.

Kvalitātes dienests iesaistījies IAP 2021.–2027. gadam rīcības plānā 2021.–2023. gadam noteikto uzdevumu īstenošanā:

1) Sniegt atbalstu izglītojamiem ar priekšlaicīgas mācību pārtraukšanas risku un izveidot ilgtspējīgu atbalsta sistēmu priekšlaicīgas mācību pārtraukšanas samazināšanai (turpinās projekta PuMPuRS īstenošana);

2) Stiprināt izglītības iestāžu vadītāju kapacitāti (tiek īstenots, konsultējot izglītības iestāžu vadītājus);

3) Pilnveidot izglītības iestāžu vadītāju vērtēšanas sistēmu (skat. 2.2.3. apakšnodaļu “Izglītības kvalitātes novērtēšana un nodrošināšana”;

4) Izveidot un aprobēt risku (agrīnas) identificēšanas sistēmu vispārējās, profesionālās, profesionālās ievirzes izglītības iestādēs, īstenojot pētījumu "Pētījums risku identificēšanas sistēmas izstrādei un ieviešanai" (skat. 2.3.2. apakšnodaļu “ESF projekta 8.3.6.2. pasākuma projekta “Izglītības kvalitātes monitoringa sistēmas izveide un īstenošana” īstenošana”).

Izpildot deklarācijas par Krišjāņa Kariņa vadītā Ministru kabineta iecerēto darbību Rīcības plāna (valdības rīcības plāns) pasākumu “Mazināt visu veidu vardarbību pret nepilngadīgajiem, īstenojot preventīvus un pastāvīgus pasākumus jauniešiem, pedagogiem, darbā ar jaunatni iesaistītajiem un ģimenēm,” kvalitātes dienests projekta PuMPuRS ietvaros izstrādāja informatīvo ziņojumu par emocionālās un fiziskās vardarbības izskaušanu un nepieļaušanu izglītības iestādē, un valsts un pašvaldības institūciju sadarbību vardarbības novēršanai ar priekšlikumiem situācijas uzlabošanai un normatīvā regulējuma pilnveidei, kā arī izstrādāja metodiskos ieteikumus pašvaldību izglītības stratēģiju izstrādei, lai veicinātu atstumtības risku mazināšanu un atbilstošu resursu plānošanu.

Savukārt projekta “Izglītības kvalitātes monitoringa sistēmas izveide un īstenošana” ietvaros šī pasākuma izpildei veikts pētījums “Ekspertīze par emocionālās labizjūtas novērtēšanas un nodrošināšanas instrumentiem Latvijas izglītības iestādēs”, kura gala ziņojuma izsvērtēšanā piedalījās arī kvalitātes dienesta eksperti, kā arī noritēja darbs pie Risku identificēšanas rīka, kurā piedalījās arī kvalitātes dienesta eksperti (Skat. 21., 22. lpp.).

Valdības rīcības plāna pasākuma “Veikt pasākumus, lai īstenotu secīgu pāreju uz mācībām valsts valodā vispārējās izglītības pirmsskolas un pamatizglītības pakāpē un veicinātu sekmīgu pilnveidotā mācību satura un pieejas ieviešanu visās Latvijas izglītības iestādēs” izpildei kvalitātes dienests visā pārskata periodā īstenoja vienotas skolas pieejas ieviešanas izvērtējumu (Skat. 16., 17. lpp.).

Valdības rīcības plāna pasākuma “Nodrošināt izglītības kvalitātes monitoringa sistēmas ieviešanu un attīstību, lai īstenotu pierādījumos balstītus atbalsta pasākumus izglītības kvalitātes nodrošināšanai visās izglītības iestādēs (mācību saturs, process, vide)” izpildei kvalitātes dienests iesaistījās ESF projekta 8.3.6.2. pasākuma projekta “Izglītības kvalitātes monitoringa sistēmas izveide un īstenošana” īstenošanas pasākumos.

2.6. Pārskats par iestādes vadības un darbības uzlabošanas sistēmām, tostarp pretkorupcijas pasākumiem

Pārskata periodā kvalitātes dienests savā darbībā turpināja nodrošināt lēmumu pieņemšanas objektivitāti un novērst iespējamos interešu konfliktus, ieviešot kvalitātes dienesta pretkorupcijas pasākumu plānu. Lai organizētu un uzraudzītu pretkorupcijas pasākumu plāna ieviešanu, kvalitātes dienestā darbojas Pretkorupcijas risku novēršanas komisija.

Pārskata periodā kvalitātes dienests veicis iespējamo korupcijas risku analīzi, identificējis korupcijas risku ietekmējošos apstākļus, noteicis faktorus riska ierobežošanai, tādejādi nodrošinot nepārtrauktu korupcijas risku uzraudzību un vadību. Sagatavots pārskats par pretkorupcijas pasākumu plāna 2022. un 2023. gadam izpildi, noteikti mērķi 2024. gada pasākumiem.

Kvalitātes dienesta personāls 2023. gadā piedalījās izglītošanas pasākumos par pretkorupcijas, interešu konflikta novēršanas un profesionālās ētikas jautājumiem.

Kvalitātes dienesta darbības pārredzamība un sadarbība ar ieinteresētajām pusēm tiek veicināta, regulāri sniedzot informāciju dienesta tīmekļvietnē un plašsaziņas līdzekļos, kā arī tiekoties ar ieinteresētajām pusēm, tajā skaitā nevalstisko organizāciju, pašvaldību, valsts iestāžu, izglītības iestāžu pārstāvjiem un konsultējot viņus kvalitātes dienesta kompetences jautājumos.

III. PERSONĀLS

3.1. Amata vietas un nodarbināto skaits un sastāvs

Atbilstoši 2023. gada 10. janvārī apstiprinātajam amata vietu sarakstam, kvalitātes dienestā bija 109 amata vietas, t.sk. 33 ierēdņa amata vietas un 76 darbinieka amata vietas. Projekta SAM 8.3.4. departamentā bija 40 darbinieku amata vietas. Faktiski vidējais nodarbināto skaits 2023. gadā kvalitātes dienestā bija 71 nodarbinātais.

2023.gada 31.decembrī kvalitātes dienestā strādāja 66 nodarbinātie (t.sk. 22 ierēdņi, 44 darbinieki), no tiem – 54 sievietes un 12 vīrieši).

2023. gada 31. decembrī nodarbināto sadalījums pa vecuma grupām:

* 30-39 gadi 14 nodarbinātie,
* 40-49 gadi 18 nodarbinātie,
* 50-59 gadi 26 nodarbinātie,
* 60 un vairāk gadi 8 nodarbinātie.

Personāla izglītība 2023. gada 31. decembrī:

* 5 nodarbinātie ar doktora grādu,
* 63 nodarbinātie ar augstāko izglītību, tostarp 29 nodarbinātie ar maģistra grādu,
* 3 nodarbinātie ar profesionālo vidējo izglītību vai vidējo izglītību.

Kvalitātes dienesta personāls nemitīgi pilnveidojas un paaugstina savu izglītības līmeni un profesionālo kvalifikāciju, apgūstot jaunas prasmes un pilnveidojot sevi atbilstoši mūsdienu darba tirgus tendencēm.

3.2. Personāla kustība un profesionālā pilnveide

Kvalitātes dienests 2023. gadā izsludināja un organizēja 10 amatu konkursus uz kvalitātes dienesta Administratīvās daļas dokumentu pārvaldības speciālista un vecākā eksperta amata vietām, kvalitātes dienesta Kvalitātes nodrošināšanas departamenta un kvalitātes dienesta Uzraudzības departamenta vecākā eksperta amata vietām, kā arī Kvalitātes nodrošināšanas departamenta juriskonsulta amata vietu.

2023. gadā darbinieka amata pienākumus kvalitātes dienestā sāka pildīt 8 nodarbinātie. Valsts civildienesta attiecības 2023. gadā izbeidza 5 ierēdņi. Darba tiesiskās attiecības izbeigtas ar 34 darbiniekiem, kas saistīts ar projekta SAM8.3.4. projektā Nr.8.3.4.0/16/I/001 “Atbalsts priekšlaicīgas mācību pārtraukšanas samazināšanai” pabeigšanu. Pieci no atbrīvotajiem kvalitātes dienestā nostrādāja mazāk par 1 gadu.

Nodarbinātie savas profesionālās zināšanas un prasmes regulāri pilnveido gan pašmācības ceļā, studējot speciāli atlasītu literatūru, lasot izdevumus “Jurista vārds”, “Skolas vārds”, “Izglītība un Kultūra”, Latvijas Vēstneša portālu “Par Likumu un Valsti”, portālu “Visma Community”, gan pārņemot labāko praksi, lai attīstītu un pilnveidotu savas profesionālās zināšanas un prasmes, darba uzdevumu izpildes efektivitātes celšanā, problēmsituāciju risināšanā, projektu īstenošanas darbā, t.sk. projektu finanšu vadības jomā.

Nodarbinātie aktīvi izmanto arī tiešsaistes mācību iespējas apgūstot profesionālās kvalifikācijas pilnveides programmas un kursus kā, piemēram, "Kā novērst pusaudžu ņirgāšanos?", “Dokumentu un arhīvu pārvaldība digitālajā vidē”, “Citāda drošība – 2023”, RigaTechGirl mācību programmā “Iepazīsti tehnoloģijas” u.c.

IV. KOMUNIKĀCIJA AR SABIEDRĪBU

Kvalitātes dienesta komunikācija ar mērķauditorijām un plašsaziņas līdzekļiem ir regulāra un aktīva. Tiek sniegtas ikdienas konsultācijas pedagogiem, skolēniem, audzēkņiem, studentiem, izglītības iestāžu vadītājiem, pašvaldību un valsts iestāžu pārstāvjiem.

Kvalitātes dienesta tīmekļvietnē regulāri tiek publicēta aktuālā informācija gan par plānotām vai pieņemtām normatīvo aktu izmaiņām, gan par aktualitātēm kvalitātes dienesta pakalpojumu sniegšanā, gan aktualitātēm pašvērtēšanā un akreditācijā. Par galvenajām aktualitātēm informācija tiek ievietota arī kvalitātes dienesta *Facebook* kontā. Kvalitātes dienesta komunikācijas aktivitātes notiek sadarbībā ar IZM un VISC, tostarp iekļaujoties Valsts kancelejas koordinētajā kopējā valsts pārvaldes komunikācijā.

Būtiska 2023. gada komunikācijas aktivitāšu daļa saistījās ar vienotās skolas pieejas ieviešanu. Īstenojot izvērtējumus par vienotās skolas pieejas ieviešanu kvalitātes dienests reizi mēnesī sagatavoja informāciju presei par vienotās skolas ieviešanas izvērtējuma gaitu. Informācija tika nosūtīta plašsaziņas līdzekļiem un ievietota kvalitātes dienesta tīmekļvietnē.

2023. gadā kvalitātes dienests publicēja 48 aktualitātes tīmekļvietnē, tostarp par projekta PuMPuRS darbību. Kvalitātes dienesta viedoklis pārskata periodā regulāri atspoguļots plašsaziņas līdzekļos, t. sk. sniegti komentāri un gatavotas atbildes uz jautājumiem ziņu aģentūrai “LETA”, presei un interneta portāliem („Diena”, „Latvijas Avīze”, „Skolas Vārds”, „Kas Jauns”, “Delfi”, LVportāls u.c.), kvalitātes dienesta vadošās amatpersonas piedalījušās televīzijas un radio raidījumos (TV3 „Bez Tabu”, ReTV, LR1 „Ziņas”, „Ģimenes studija”, LR4 ziņas).

Projekta PuMPuRS ietvaros 2023. gadā turpinājās informatīvā kampaņa, lai pievērstu sabiedrības uzmanību bērnu un jauniešu problēmām, kas var izraisīt priekšlaicīgu mācību pārtraukšanu, kā arī popularizētu projekta aktivitātes. Regulāri atjaunota informācija sadaļā “ESF projekts “PuMPuRS” kvalitātes dienesta tīmekļvietnē, vietnes *facebook* profilā, informācija par projekta gaitu atspoguļota plašsaziņas līdzekļos. Pārskata periodā tika sagatavotas arī 12 raidījuma “Klase. Izaicinājums” sērijas, kuras demonstrētas Latvijas televīzijā un pieejamas internetā[[4]](#footnote-5).

Kvalitātes dienests 2022. gadā turpināja sadarbību ar nevalstiskā sektora pārstāvjiem, tostarp Latvijas Izglītības vadītāju asociācijas, Latvijas Izglītības un zinātnes darbinieku arodbiedrības (LIZDA), Latvijas Darba devēju konfederācijas, Latvijas Pašvaldību savienības, Latvijas Psihologu apvienības, Latvijas Psihologu asociāciju federācijas, Latvijas Psihologu biedrības, Latvijas Privāto pirmsskolu biedrības pārstāvjiem, tostarp konsultējot par aktualitātēm kvalitātes dienesta darbā.

Nevalstisko organizāciju pārstāvji darbojas Personu izvērtēšanas komisijā (LIZDA, Vecāki par izglītību), Darba devēju pārstāvji un nozaru ekspertu padomes, kā arī LIZDA pārstāvji iesaistījās izglītības iestāžu akreditācijas procesā. Kvalitātes dienesta vadītāja Inita Juhņēviča pārskata periodā turpināja darboties arī programmas „Iespējamā misija” Konsultatīvajā padomē. Kvalitātes dienests piedalās arī Starpnozaru koalīcijā ilgtspējīgas attīstības mērķu ieviešanai. Kvalitātes dienesta pārstāvji piedalījās dažādās diskusijās ar nevalstiskajām organizācijām, it īpaši Latvijas Pašvaldību savienību.

V. NĀKAMAJĀ GADĀ PLĀNOTIE PASĀKUMI

Sagatavojot 2024. gada darba plānu, kvalitātes dienests izvirzīja 3 prioritātes:

1. Izvērtēt izglītības procesu un sniegt atbalstu izglītības iestādēm sekmīgai vienotas skolas pieejas īstenošanai;

2. Veicināt sekmīga izglītības kvalitātes monitoringa īstenošanu izglītības kvalitātes pilnveidei;

3. Uzsākt projekta "Skola-kopiena" īstenošanu.

2024. gadā kvalitātes dienests plāno turpināt īstenot vienotas skolas ieviešanas izvērtējumus vispārējās izglītības iestādēs un pirmsskolās.

Lai turpinātu īstenot izglītības kvalitātes monitoringu izglītības kvalitātes pilnveidei, kvalitātes dienests uzsāks dalību jaunā perioda ESF projektā par izglītības kvalitātes monitoringa sistēmas izveidi, kā arī izstrādās un nodos Ministru kabineta apstiprināšanai jaunus Ministru kabineta noteikumus par vispārējās un profesionālās izglītības iestāžu akreditāciju un izglītības iestāžu vadītāju profesionālās darbības novērtēšanu. Kvalitātes dienests arī turpinās izglītības iestāžu pēcakreditācijas monitoringu un izstrādās ikgadējo izvērtējumu par izglītības kvalitāti.

Rūpējoties par pieaugušo izglītības kvalitāti, kvalitātes dienests kā sadarbības partneris uzsāks dalību ESF 4.2.4.2 pasākuma projektā "Atbalsts pieaugušo individuālajās vajadzībās balstītai pieaugušo izglītībai" ar mērķi piedalīties pieaugušo formālās un neformālās izglītības kvalitātes novērtēšanas sistēmas izveidē, kvalitātes dienesta pārstāvji arī 2024. gadā turpinās pieaugušo izglītības kvalitātes monitoringu Atveseļošanas un noturības mehānisma projektā „Prasmju pilnveide pieaugušajiem”.

Ievērojot izmaiņas izglītības iestāžu darbībā un normatīvajā regulējumā, 2024. gadā turpināsies Izglītības iestāžu reģistra ierakstu drošticamības pilnveide, it īpaši attiecībā uz profesionālās ievirzes un pieaugušo neformālās izglītības iestādēm.

Savukārt ERASMUS+ projekta "EQAVET – European Quality Assurance in Vocational Education and Training National Reference Points projekt Nr.101124355 – QIVET” ietvaros 2024. gada otrajā pusē plānots organizēt Eiropas profesionālās izglītības kvalitātes nodrošināšanas ekspertu (EQAVET) semināru ,,Laba pārvaldība un kvalitātes kultūra profesionālās izglītības iestādēs”.

1. Pilna informācija par projekta aktivitātēm: https://www.izm.gov.lv/lv/projekts/izglitibas-kvalitates-monitoringa-sistemas-izveide-un-istenosana [↑](#footnote-ref-2)
2. Skat. https://www.ikvd.gov.lv/lv/jaunums/parruna-risku-identificesanas-rika-lomu-izglitibas-kvalitates-monitoringa-sistema [↑](#footnote-ref-3)
3. https://www.ikvd.gov.lv/lv/pakalpojumi [↑](#footnote-ref-4)
4. https://replay.lsm.lv/lv/raidijums/149/klase/ [↑](#footnote-ref-5)